url: =Korea Gam le Mi te: Zomi khat ii muhna pan (10) ~ Cope Suan Pau :: ZOMI DAILY\nKorea Gam le Mi te: Zomi khat ii muhna pan (10) ~ Cope Suan Pau\nposted on 25 June 2016 at 7:50 am UTC+9:30 Lomkholna: Article, CopeSuanPau, Korea\nAbiahang’ Thupha Thuap Nih le Korea Mi Te\nAbiahang’ thupha sang ding in Korea mi te kilawm uh hiam? Abiahang le Korea te bang kisai na om hiam? Abiahang pen Jews mi te’ pianna pupi hi a, Korea mi le minam dang te tawh kisai thei ding hiam?\nAbiahang le YHWH Pasian kiciamna Abrahamic Covenant limtak en kik le’ng, Abraham tung tawn in minam khempeuh in thupha ngah lawh ding cih thu ih mu thei hi. Piancil 12:1ff ah Abiahang pen leitung mi te’ ading “thupha” suak ding a, amah thupha apia te YHWH in thupha pia ding…a ma’ tungtawn in leitung minam khempeuh in thupha ngah lawhding… cih thu te ih mu thei hi.\nKorea Gam le Mi te’n Bang Hang in Abiahang’ Thupha Ngah Thei Uh Hiam?\nNidang in Kawlgam le Sen Gam te mah bangin Buddhist gam khat ahi Korea gam pen tu in Christian gam khat hong suak mawk ta hi. Seoul khuapi le a dang khuapi te’ sung mun khempeuh ah singlamteh ki mu thei mawk hi. Biakinn le Christian center tam mah mah cihna hi. Protestants 8.6 million le Catholics 5.1 million pha uh hi. Gam bup mi 52million lak ah 25% le 14% khawng cinuam tuak khawm uh ahih hang 2005 kumpi census ah Christian 29.2% ahi hi. Tu laitak in Protestant te a kiam laitak hi a, Catholic te ahih le a beisa kum 10 sungah 70% a khantoh laitak ahi hi.\nBang bang hi le gambup ii khen 3 suah khen khat pen Hananim cih Vang Lian Khat Pasian a um Christian cih theih hi mawk hi. Tua mun ah Pupi Abiahang tawh ki belpawl thei mah mah suak uh hi. Korea mi 4 lakah 1 pen Pupi Abiahang tawh ki belpawl uh hi mawk hi. Abiahang’ thupha san loh hi thei lo hi mawk hi. Abiahang’ thupha cih mawk pen, thahat ngiat ding, cidam ding, neih le lam kicing ding, sum le paii hau ding, khangto ding, minam pi khat in ding zo ding, leitung minam le gam tuamtuam te’ lak ah madawk lam hi ding, etc., etc. hi mawk hi.\nTua bang a thupha ngah ding pen a kipheng ngah theih mawk mawk hi lo a, upna tawh kalsuanna, hanciamna, cihtakna, piakkhiatna, ki pumpiak ngamna, etc., etc., te tampi kisam ahi hi. Korea Christian te in nisim in zingsang phalvak thunget nai 5:00A.M. ta in biakinn sim ah nei uh hi. Ei Zomi te’n zingsang in thunget ding ih phawk kha tawntung hiam? Leitung ah gam 150 val te ah missionary 20,000 val sawl khia uh hi. Zomi te’n missionary bangzah minamdang te kiangah ih sawl khia khin hiam?\nNung kum 4 lai pawl in Afganistan ah pawlpi khat pan khangno mission team khat pai uh a, Taliban te’n makai 2 te that lum uh hi. Korea kumpi in phallo hi kei leh, khangno tampitak paibeh nuam lai uh hi. Ei’ sihna hangin amau’ Jesu’ gupna le Pasian’ it na tel tuam ding ahih le, va pai in va si ni ci uh hi. Khangno tampi a si dingin kipia khia ngam lel mawk uh hi. Ei Zomi te’n ih eng ngam diam? Thupha cih pen ki mawk ngah ngei lo a, thalawh kul, manh piak kul hi. “No pain, no gain” mah na hi ve ve mawk hi.\nKorea pawlpi te’n a buai pih pen pen uh pen mission nasepna ahi hi. Zomi te danin voksa neek le neek loh peuh, an siang le siang lo peuh tawh buai man dih dih lo uh hi. Ni sim zing sang tho baih ding, thungen ding, tua khit nasep kuan ding, nikhat nai 12 na seem ding, tua sung pan mission a ding sumpi khen khia ding, etc. cih dan in nisim kalsuanna nei mawk uh ahihmanin mission khah khia zo mah mah uh hi. Tua bang gam le minam te tungah Abiahang’ Pasian in thupha dawp piak mawk mah ding hiam?\nAbiahang’ Thupha Dang Khat Mah\nKorea mi pasal khempeuh phial in vun teep at uh hi. Bang hang hiam? Abrahamic Covenant a zuihna uh hiam? Ahih kei le, a tanglai ngeina uh maw? Confucius in sawl maw? Khat zongh hi peuh mah lo hi. Korea ah phalbi kha 6 sung bang khua dam lua ahihman in pasal te zunthakna ah vun teep sau le nawng kai mah mah ahihman hi. Pasalno khempeuh vun teep at tan uh a, “sauna” le “cimcilbang” kisilna te ah pai le’ng lu kolh kiukiau vi ve hi a, ei a te kolh kei le a lamdang pi khat hong suak kik leu leu hi.\nKorea mi te’ upna ah vun at le’ng nasepna ah kawng zongh na thei lo ci uh hi. Ei Zomi nasem te kawng na baih mah mah a, Korea te’n vun at ding han tawn mah mah uh hi. Tua dung zui in Korea ah Zomi vun at tam mah mah khin ta hi. Lai Siangtho sang kah papi te zong vun at sa in aciah kik uh pen inn tun ciang zi te khasia het lo cih thu kiza ahihman in ‘thupha’ nam khat hi ci in Korea om Zomi te’n ngaihsun uh hi.\nCidamna tawh zongh ki bel pawl mah mah khat hih tuak lai hi. Siang tho sin sen pah ahihman in nu pa te ading zongh zi le pasal a nih tuak un natna tuam tuam dal tuam pah ci hi. Naupang te a suah zawh ni 8 ni ciang vun at Jews minam te lak ah penis cancer 100% om lo a, kum 8 ciang a at pan Muslim te’ lak ah tawm khat om thei ci hi. Tua ahihman in Zomi te pasal no peuh mah nau pang lai in vun teep at le’ng cidamna lamah Abiahang’ thupha khat ki ngah thei hi gige mawk hi. Cope Suan Pau\nPrevious: Australian khatin atanu 61 vei buan ahih manin, kum 22 val thongkia\nNext: ZAM Thupuak :: 26 June 2016\nTedim gam, Thangkai kual, Tuivial Update\nLaisim Minam Suahna’ng ~ Rev. Khup Za Go


timestamp: atn

url: =Khangthak Khangno le Hun Thak ~ Bob Tuangpi :: ZOMI DAILY\nposted on 30 June 2016 at 7:39 am Lomkholna: Article, BobTuangpi\nMihing nuntakna hunpi thumin kikhen hi. Naupang hun, khangno hun, khangham hun cih bangin mipilte in hunpi thum na suah uh hi.I nu’ sungpan i piankhiat kipan kum (17) ciang naupang’ hun kici thei hi. Kum bangzah liante khangno kici hiam cih mikimin kum ciangtanna tuamtuam omtek hi. Ahi zonginUnited Nations Organization (UNO) leh World Bank(WB) te in kum (18) pan kum (24) kikalte khangno in ciamteh uh hi. Ei’ gamah bel tua bang a kician kum ciaptehna omlo hi. Ahizongin leitung buppi in asanna ah khangno cih ciangin kum (18) pan kum (40) ciang gualte huamkha hi cih ki sangtek hi. Mipilte’ zong, “Life begins at fourty”, (kum 40 teh mite picin khangham kipan) na ci uh ahih manin kum (40) nuaisiah khangno kici thei hi. Tua ahih manin kum (40) tungsiah khangham ulian kici thei pah hi.\nKhangno a kicih naak leh lungsim pumpi cidam, thatanghat, hi setset tangzang, lawp mahmah na khat pepeuh sin nuam, thei nuam, hih ken a kici tata a semnuam a hih nuam citciatte(nui kei oo!). Mihingte’ khuasak nuntakna (social community) a khangtosak a nopcisak leh akiamsak thei khangnote mah a hi hi. Tua ahih manin, ulian khangham taaltakte in khangnote lamlahsiam ding leh a seksiam ding uh kisam mahmah hi. Ki pawlna tuamtuam(social communities) ah khangnote thahat leh tua ki pawlna zong mazangin khangto tetek pah hi.\nAhizongin, tuhun khangthak khangnote a ki cih naak leh upa khanghamte’ bangci muh uh hiam cih leh namnih in mu uh hi. Pawlkhatte’n kei zong khangno pan khangkhia ka hih teh ci’n deihsakna hehpihna tawh lamlakin pantah uh hi. Adang pawlkhatte leuleu in khangthak khangno cih naak leh, tulai khangthak khangnote hanciam nopna, cihtak thasanna, ngimna tupna kician nei kei uh, ei’ lenlai khangno lai bang kei uh ci’n neumuhna mit tawh en uh hi.\nTulai khangnote pen sunni tangtumin niangtuisai(tea shop) peuhah a kimanna mel omlo a mawk ciakciakte, hun mawk beisakin zudawn beer dawn peuhkidemin nu leh pate piaksa neih leh lamhte a mawk zatzatte, kuamahthusimlo bangmah awlmawh nei kei uh, sum tawm nei le uh eueu sa-in amawk zai ekhekh-te uh hi, a ci tawh asam uh koisak zel mamsakzel, sansakzel, vomsakzel kangsakzel mi khuasuak ding hikei uh a ci tawh bang tawh om zelzul uh hi.\nKalasai! tua bek hilo, ong gen leeng, nisapi nuai ah pheituam kigak leh puan kisuahzo nawnlo ding a silh tawh, khua-ul kai lialua kawmin a naakvang pan mei a khusak vauvau bang omlai, khua-ul nisa veva nuai-ah puantual dialdual lukhu nei leh pheituam leivat duahduah a silh ateng giap ta leuleu pawl tawh, vanpi bang phukha dekliang aa sam tung veva-in Zomi cool guys peuh a kici nong pawl tawh, dialsan deldal khat khawng tawh taltang a gak ekh-in latest model mitlimlang vom kheukhau a bulh dih zen honkhat tawh, khuadam khualum guahzu nisa, lamsuk lamto ta leh puan ngawngbak deda niksing pha mahmah, khedap tawsang gega(high heel) tawh kituk dekdek aa pai luangluang pai lanlan tawh, internet&e-mail, facebook, twitter cihte online ah mitkham sumbei-in a mawk tuttut tawh VZO chat peuh tawh kiho a, “I love you” peuh a kimawk cihcih a kikhem pianpian tawh (he he.. ki suang kei oo!) ci;n a phusansan nu leh pa pawl khat tawh, Internet café ah sun thapai game kimawlin galpi thumna a ki kapkap tawh..online tungah ka gitloh pianpian hang a pualamah thu nuam mawh lo hing, a ci vial zong om lai( ong sukha pian mawk e! ha ha), online tung pan peuh a ki ko giapgiap ki ngikngik tawh bang tawh tulai khangthak tuailai khangnote bel lungkham huai sa lua ing, na sia kei lua mahmah uh ci’n khangnote a hawmthawh nu leh pa uhamte ciak ngeingai uh hi.\nMawkmawk uh teh! Khangnote tua bang teng bek hizenzen kei! Biakinn sungah Pasian phatin lasa lamakaih khangnote, nopna dahna ah a mapang tanu semte, Zogam, Zomi a tawisang khangnote, genthei liangvai dongtuakte a huh a zuun a puah a phungvuh khangnote, minam leh gam ading a nuntakna a khua-ul, a sisan a lungtang a lutang pia-in ngawngtan a thuakngam mapang khangnote mah hi zel lo hiam? Nuntakna haksatna hangin nu leh pa u leh nau a vak a et nadingin innzuak, lozuakin leitung gam tuamtuamah nasep teello-in zumlo takin innkuan nuntak nang a zong a upna tawh a theih ngeiloh gam ah mite’ netniamna thuakin luangkham liang mah aa khantoh nang a zong khangnote, zing nisuah pan nitum khuamial dong khantoh nang hanciamin pilna tuamtuam a sin khangnote hizel hi.\nHih bang hidan khangnote i deih i deih kei aa paakta in paakta kei zongh, zingciang I gam leh minam I biakna ong makaih ding tuailai momno aksineelkaite himawklo uh hiam? Tua ahih manin u ham thuthei nu leh pa pi leh pu a nei a lamh a pil a siamte’n pantah in seksiam leng I mai ah lametna limcii ding hi. Tuhun pilna hun(knowledge age), leitung buppi khuata khat bang(globalization or global village), thu kizak baih mahmah hun(information age), cihte in leitung kawciiksakin toisak hita hi.\nTua hi a, uhamte in I thumuhzia, thupomzia, sandante khuahun kikhel zui-in kalsuan ding hita hi. A piang thu khat pepeuh ah I thumuhzia (world view) mamah a hoihlamah ngaihsutna(positive thinking) neih ding hun hita hi. A piang thu leh na khat pepeuh (event) pen I thukkikna(respond) zui-in a gah asia apha(outcoming or result) mu ding at ding I hih manin Zomi tuailai khangthak khangnote tawh a kisukha kizomkha (stakeholder) khempeuhin mawhpuak I neitek hi.\nLeitungah gamkekna(colony) hun bei kuan (18th, 19th leh 20th) hunsung kum (100) val phial I Zogam leh Kawlgam gamkekte’ khutnuai ah ki om hi. Kawlgam suahtakna ngah zawh kum (10) sung parliament democracy tawh kikalsuanin khantoh hun pen zongh hipah hi. 1962 pan 2010 ciang dong I gam sungah mi khat bek kampauna tawh I gam kikalsuan hizen hi. Tua hi a, Zomi Kawlmi cih omlo-in, I ngaihsutna thumuhna siacip hi. Education system hoihlo ahih manin, pilna lam ah ki niamkiat mangin khangnote a pil a siam ding zah in kitangzo mamah lo hi. Bang zah takin I gam pilna lam niamkiat hiam cih leh, “Pilna lam a niamkiat dan khangnote’n thudotna (question) zong bawl ngamlo bawltheilo uh hi” ci’n, Aung San Suu Kyi in gen hi.\nAhizongin, 2010 khitah kumpi thak makaih Thein Sein leh a pawlte in, kumpi siangtho(clear government) leh ki ukna hoih( good governance) tawh ong makaih zawh gam kikhel hanhan hita hi. Kumpi thak hita in gam kihongta kikhelta ahih manin tu-in ahih leh kumpi hoihlohman hi ci’n kumpi bekbek ki mawhsakthei nawnlo hita ahih teh khangthak khangnote zong kipuahphat aa khuaphawk ding hun hita leuleu hi.\nLeitung bupphial democracy ki ukna tawh kikalsuan hita ahih manin, tuhun(democratization) hun, America mite in leitungbup a deplaitakhun(Americanization) hita ahih manin Zomi khangnote zong hunlapin hun in ong taisanloh nadingin kikhelna hunah kibual hun hita hi. Hih bek a thudikzaw hi cih lettentanna(fundamentalism) te pan pusuah hun hita hi. Pawlpi a kibat kei leh ki galbawl ekh, khua a ki bat kei leh lainat mello, beh a ki bat keh deihsak phalo, minam a ki bat pau a ki bat keh ki gimneih pianpah, kei tawh na ngaihsutna na sanziate a ki bat kei leh ka gal cih hunte leitung tuihualpi in taimang khinta hi. Eite khempeuh leitung gammi khat(global citizen) I ve maw ki cih hunah a nungta khuasate I hih lam phawkhuai hi.\nTuhunin gam khat leh gam khat kizop kikawmna ah a tawntung gal omlo, a tawntung lawmhoih omlo, a tawntung naseppih sumbawlpih theih lawm bek om cih ngaihsutna in mu ong la mahmah ta hi. Sumbawlna ah capitalism, market economy, stock market kizat hun hita aa leitung nitumna nisuahna, sak leh khang leitung kiuli huihlakah ngenbang(network) tawh kizom dimdiamin digital technology tawh card neuno khat tawi ziau aa leitung ututna ah sum ki thoh ziahziah hun hita hi.\nPilna a puahkhap hun (knowledge age) hita zen hi. Thusim selsim cihte in muh a luah zawh nawnloh hun a hi hi. Albert Einstein(man of 20th century,physicist) leh Stephen Hawking(physicist) te’ hun, technologist-Bill Gates(Microsoft), Steve Jobs(Apple Com) leh Mark Zuckerberg(Facebook) te’ pilna tawh leitung a kawciik mahmah hun ahi hi.\nTua a hih manin,I tual lungsim(local mindset) pan pusuakin leitung gammi khat lungsim(global mindset) vom ding hun hita hi. Avom akang, asan adum tawh buai hun hi nawnlo-in, “zawhngeu(cat) avom akang thupi kei zusa amat theih ding a bulpi hi”, cih tawh leitung a kipei litlit hun a hihi. Tu ciangin ei leh amau(us&them) ki cicih hun hi nawnloin eite(us) ci’n lungsim taizangtakin leitung mite a kalsuan hun hita hi. Mihingte pen khat bek a nungta zolo(social being) hi aa, khat leh khat i kizop kikawm ciangin nuntak nang neek leh dawn ding ong piang khia ahihi.\nTu in zongh, I gam kikhelin democracy lampi ah paita ahih manin gammi khat hamphatna leh sepding zuihding mawhpuakte(tawan), the rights and responsibility of a citizen, cihte zong kanin zuih ding hun hipah a, ei gualnop suahtakna hangin midangte nawngkaisaklo ding cihte zong tubang ki sinsin huai theih loh a phamawh ahihi. Tua bang aa I kiginkholh leh tuzawh kum(10) khit teh Zomi leh Zogam pen Kawlgam ah a pilpen a haupen gam a khuasuak pen minam kisuak thei lua mahmah ding hi.Singapore gam phutkhiapa, Lee Kuan Yaw in, “deihtak thasan I hanciam leh tuzawh kum sawm teh Kawlgam banzo(level) ding hihang” ci’n (Singapore Independence day,1959) in a gammite tungah hanthotna leh kamciam na pia hi. Tun Singapore khuk ciang zong kiban nawnlo hi.\nLeitung tuihual tawh luankhopna ah I kepcing ding I minam hihna( our national identity) ahi I pau, I lai, I ngeina leh Vanglian Pasian’ tate I hihna kembit ding zong khangnote’n mangngilh loh ding ahihi. I kibatlohnate thahatna-in zatsiam, nasepkhop theihna lungsim(team spirit) nei in mainawt leeng eite in zongh hih thei hihang(Let us move forward we can do it, Barack Obama). Zogam Zomi akhangtosak a hoihlam ah a khelzo ding ei tuailai momno khangthakte hihang, kikhelhuaite kikhelin kalthak suanpha ni(The change, we need. Barack Obama). Tulaitak I kikhen ngeingai hangin ni khat ni teh khut khat tawi khe khat khai bangin nasem khawm ding hihang(I’ve a dream, some day we’ll work hand in hand, Martin Luther King, Jr).\nHunthak democracy hunah suaktatakin biaktheihna, suaktatakin pawlzawttheihna, suaktatakin lungphotheihna, cih bangte nget ding bebek ciang tawh a nitum democracy manphatna tua ciang bek a thei khangnote hilo-in ih sep I bawlna, ih suahtakna ah tawan neihna(responsibility) leh I makaihna I gamtatna ah mawhpuak lakngamna tawankhanna(accountability) cihte zong zatsiam zuihsiam ding zong kisin pah ding hun ahihi. Makai sem napi’n nungzuite’ vai-ah tawankhan zolo cih bang omtheihloh hun leh siangthotakin mipi theihsakna(transparency) cihte makai zawdeihte in I sep I bawlnate ah tangpi tangta theihsakna neih pahpah ding zongh ahihi.\nTuhun democracy hun ah gammi khat tawan (mawhpuak) zolo in bangmah hamphatnate(rights) ki ngahlo ding ahih manin khuaphawkin pilvang ding hun hita hi. Ciilsia ken! a cihna mun ah ciilsia teitei, lamkan theilo ding a cihna munah lamkan teitei cihte zong mi nawngkaisak hipah hi. Ataktakin democracy in zuih ding thukhun tawh kidim ki ukna hizaw hi. A khialte a mawhna bangin mawhpiakna, thukham tungah kuamah omlo(no one is above the law) ahihi. Hih kikhelna hunah a bualsiam dingin kiging khol ta ding hihang.\nTua ahih ciangin, hunthakah makai siam ding lutang ahi ding zingciang makai ding Zomi tuailai momnote zongh I manphatna ki thei in thala ta ni. Uham thuthei taltaakte in zong khangno tuailaite, Sianmang’ lungdeih zingciang makai dingte lamlakin pantah siam tek ni. Rome khuapi mei in a kattum laitak galetin a nui hiuheu lel mawk Neru kumpipa bangin kei’inn a kap kei naak leh phamawh sa keng cih lungsimte vomkhak hetloh ding ahihi..\nKhangnote manphatna mipilpa khat in hibang na ci hi, “no khangnote pen zingsang nisuakthak tawh kibang hi uh teh, ka lametna khempeuh note tungah ka koih hi” ci’n Sen communist makaipi Mao Ze Dong, in khangnote na vaikhak ngei hi. Lamlak siam om-in khangnote zong lam hong lakte’ thumang banah ki puahphat dingte kipuahpha, nutsiat dingte nusia, kepcing dingte kemcing hizen leng tulai Zomi khangtak tuailai lia leh taangte’hanciam dan bel vandawn aa aksineelkai leh zingsol a lazo dingte uh hizen veh aw! See you at the top! Bob Tuangpi\nPrevious: I Pasian nasepna ~ Rev. Khup Za Go\nNext: US Airstrikes te’n Iraq gamsung ah ISIS migilo mi 250 kaplum\nChristian Hymn te’ tangthu: Gunpi Ah I Kikhawm Ding Hiam?\nZomi Youth Association: Hoihsa ngiat ingh ~ Dr. L. Lam Khan Piang\nANZAC Day & Zomi ~ Pu Zokhai\nPapi khatin azi athahlup khitciangin a ngawng tankhiatsak in khuasung ah vakpih\nZAM pan dahpih pulakna: Dr. Mercy Man Khan Niang


url: =Asiading Honkhia in ~ Sia Kam Thang :: ZOMI DAILY\nposted on 6 January 2016 at 7:45 am Lomkholna: Article, Biakna\nThumasa – Sen te’paunak ah “kum khat kikhualna ding tupna naneih leh lokho in, kum 10 nuntaknading natup leh sing nosuan inla, kum 100 kimang ding tupna naneih le Naupangno te pantah in” cih nei-uhhi. Ei Tapidaw te in zong Paunak khat inei-a, “Naupang limtak apantah pawlpi pen thahat in khangto a, naupang apantah lo pawlpi ahihleh kum 15 ma in beikik hi”, icihi. Tua ahihleh Pasian kammal Paunak in bang ci leuleu hiam, endihni. Paunak 22:6 ah “Naupangkhat aneulai-in Lampi man tawnsak lecin atek dong in lampial nonlo dinghi” na ci ahihman in naupang pahtah na pen athulian mahmah nang le kei i vaipuak ahihi.\nMivakvai peuh hongsuak ma-un na-olmawh khalo, na donkhalo, na pantah khalozek ihidiam, cih kingak sut huai kasa mahmahhi.\nNu le Pa te, na tano pen mithupi khat ahongsuah ding leh mi vakvai khat ahong suah ding nang le kei pattah na tungah kingahi, cih phawkni. I gam sung, I Pawlpi sung le i-innkuan sung ah khangno pawlkhat i-et ciangin , akilawm lopipi a gamtatna, a zum huai gawp gawp a omna, thu-um lo te ading Pasian’ mindaina apingsak, thu-um mite muktusak, khangthak momno tampi hongom mawkna pen atamzaw in kipattahna hoih zolozek hidingin ka umhi.\nMipawl khat te in I Ta te khawng deihbang in honggamtalo in zukham zakham peuh in hongom uhciang, innsung guta cihbang peuh hong suak in, nu le pa zahnonlo, sang gam te olmawh nonlo cihbang peuh in hongom uhciang lungkham in aantang in biak inlam zuana, thungetsak nalianpi ineih pen hoih mahmah hi. Ahizong in iphawkding kadeih khat ah tuabang hongsuak ma-un na-olmawh khalo, na donkhalo, na pantah khalo zek ihidiam, cih kingak sut huai kasa mahmahhi.\nNaupangte apattah huaizia\nNaupangno te lungsimpen bangmah akigelhnailo gelhlohbu, aw bangmah akikhum nailo tape cassete, khaici bangmah aki tuhnailo lociing tawh kibangin siangtho sinsen mahmah lai uhhi. Tuahi-a, hihnaupang tetung, nagelhbangbang,nakhum bangbang , natuh bangbang, asia apha, hong kigelhkhia, hong ki lokhia, hong gahkhia ding ahihi. Mipil te in naupang no tepen tungman in nagenteh uhhi.\nTungmanpen anawilai in deih ciacia ki hekthei, deihbangbangin kibawl thei a, ahizong in hongkeu ciangin bangmah kihek, kibawl theinon lohi. Naupangno te ciaptehtheihna ana kan mipil te-in ‘naupangno kum4 apha khat in akhan tawntung atheihzawh zahding alang (50 percent) pen theikhin uha, alang pen tuanungsiah ah abehlap tohding uhhi’ ci-in pulak uhhi.\nhihnaupang tetung, nagelh bang bang,nakhumbang bang , na tuhbang bang, asia apha, hong kigelhkhia, hong ki lokhia, hong gahkhia ding ahihi. Mipil te in\nNaupang te-hun amanphatzia\nSumtampi anei tesangin hunsaupi aneite enhuai-in thupizaw thamhi. Tua ahihleh kuain hunsaupi neilai pen uhhiam? Thupi isakmahmah US President Obama, hampha isak mah mah mihaupi Bill Gate, I en mahmah bawlungsuaih siam Christiano Ronaldo cihte sangin hihnatano keiukeu in hun hauzawtham lai mawkhi.\nMitampi in hun tawmnei kisalua, azatbeisa-uh hunte lakiknuam in thumthum, tautau in aomlaitak, hih natano in hun khem peuh maituah sa in hak hiuhiau cih mawkpen bangzahta thupi-in man phahiam? Tuazahta hunmanpha khem peuh amai ngat natano bangci zatding nahia leh? Nang khutsungah Pasian in hong koih hi. Nazatkhialhding pen lauhuai luahi.\nAhuampi in genle’ng Nitumnalam te-in napicingzawuha, atate peuhmahuh zingsang, nitak Lai siangtho simna, thungetna cih tetawh pantah in, thumanna, cihtakna, makai lungsim neihna ding cih te nakpi in sinsak uhhi. Judah mite in naupang pattahna thupisakuha, nipikalkhat in nai 7 sung nau pangpattahna in zanguhhi. Roman Chatolic pawlpi inzong naupangno pattahding thupi koih mahmahuha, kalkhat in nai 4 sung naupangpahtahna inzanguh, cihi.\nAdang Pawlpi dang tampi te-in zong naupang pattahna thupisa mahmahuha, kalkhat sungah naikhatcihbang (nipinizigsang bek) naupang pattahna in zanguhhi. Adang Pawl pi tampimah nau pangpattah na aneilo zong om vevehi. Pawlpisung genloh innkuan sung mahmahah Lai siangtho sim khawma, kihilhna azang mi tawm mah mahhi. Atamzaw in Inn kuan laisaing tho sinhun kinei lotek zaw hi. Sanginn te ah zong Pasian thu nasin khahet lozaw uhhi.\nMitampi in hun tawmnei kisalua, azatbeisa-uh hunte lakiknuamin thumthum, tautau in aomlaitak, hih natano in hunkhempeuh maituah sa in hak heuhiau cih mawkpen bangzahta thupi-in manphahiam?\nNaupang te kisap masak\nTuana khutsunga om nangpattahzia, nang mikhekle, nang kamsuah hong ngak kiukeu tua natano amasa penpen in siale pha hongkhen theihtung phetmah, Zeisu hong muantheih tungmah in Pian thakna hongneih theih dingsang athupi masazaw omlohi, tuading nakpi thu nget sak le hilh tawn tung ding kisam hi. Aneulai panmaha anapiang thaka Pasian’thutawh lim tak kipantah tepen Pasian in muibun takin nazang tohi-a Leitung nuntakna mahmah azong Pasian’ading hun tampi neizaw pah uhhi.\nLeitungbup ah sangmintahng mahmah khat ahi Bop Jones University phuan khiapa Bop Jones Sir pen kum 5 aphak in napiangthakhi, kum 15 aphak akipan Pasian’thuhilh in leitungah miminthan pen telakah khat hongsuak in Evangelist Bop Jones zong kicihi.\nThuhilhsiam Pasian mizat khiamahmah Prince of Preacher akici zawzen pa Charles H. Spugeon pen kum 12 aphakin napiangthaka, kum 16 aphak ciangin Cambridge gei-ah thuhilh kipan tahi. Khangno luamahmah lai ahimanin Nuapang thuhilhpa (boy Preacher) kicihi, leitungah thugen siampen pahtawina ngahhi.\nKumzalom 17 sunga, Kha Khanlawhna lianpi tunnading Pasian mizat thuhilhpi Jonathan Adwards pen kum 8 aphak in piangthakkhinhi. I labu sunga Pasian phatna Hynm tampi aphuakpa laphuak siam Pasian’ mizatmahmah khatahi Isacc Watts, apain thakin kum 9 bek phapanhi. Laisiangtho hilhcianna tam piagelhkhia Laisiangtho siam Matthew Henry zong kum 12 aphak teh piang thakhi.\nMisana telak-ah sang mang sem Jim Elliot apiangthak in kum 6 bek phapan hi. Tuabanah Banjamin Flankin, David Braned, John Wesly, Chares Wesly, William Cary cihte akipan Pasian mizat tampi tak tepen aneutungmah pan un pianthakna nei-in Pasian’thu lela mahtawh ana kimakaih, ana khankhiato te vive nahi-uhhi.\nMipil te ciaptehna-ah Pasian’ thutawh limtak akipantah teleh kipantahlote pen Khalam, pilnalam, khantohnalam ah kilamdang pha mahmahhi, cih mukhia uhhi. Lei tung tangthu akikan ciangin mi that 90 percent te pen kum 12 pan 24 kikal vive hi-uha, aneu lai uh Pasian thutawh lim tak akipan tah lote vive hi, ci uhhi.\nTuni a naupangno tepen zingteh makai dingte hi-uha, mihing te pen atheisa, asiamsa asuak omlo ahihman in pattah kul ,khalhkul, vei le cin kulhi. Tuni in naupang te hoih phatak ipattah leh zingciang igam hong dai, hong nuam dinga, Tuni a naupangte in Pasian hong zahtak le zingciang I innkuan, ipawlpi hong khangin hong nuam ding ahihi. I pawlpi tuzawh kum 15 ciang bangci ding cih pen tu-a naupang te ipattah zia tung zong hong kinga pah dinghi.\nNata no tuni donlo-in, na awlmawh kholkei-a, na pattah khak kei leh, mivakvaipeuh hongsuah nungciang, Pawlpi mindaisak Pasian’ mindaisak le innkuansung lungkham sak peuh hong suah ciang eima’ gitnatlohna eima liangkotung hongtu veve dinga, eima gitnatlohna eima tate tekmah in hongpholak khia ding uhhi.\nTuasang alipkhap huai zawlai in natano napattah zia tungtawn in Pasian in thuhongkhen taktak dinghi. Tuahi-a Pasian in nang hong ap na tano te na pattah khiat ding nakpi lipkhap huai hi (Mahte 18:6).Agolkhit uhciang zong kikhelzo mengmeng nonlo ahihleh aneu tungphetpah un biakna thutawh pattah ding lohngal adang omlohi.\nTate hoihnading ideihsak takpi leh tumah mah akipan innkuansungpan mahmah Pasian’ thumah tawh limtak ipattahding, biak nathu tawh kipattah namun te-ah ipuak ding, apantah te panpihin Pasian’hong piak septheihna mun ciatciat tawh ipan khop ding thupi phamahmahhi.\nNatano sumlepai tampi naguat sangin thumanna lecittakna, pilna bulpi ahi Pasian zahtakna guanthei lecin nakpi manphazawpekhi.\nPasian zattheih, mipil misiam, migina ding pipi kipattah khaklohna hang a mivakvai suak, mite gal, Pasian gal suak tampi omzo cih ngaihsun in! Tua hongkhangthak dingte tuabang in naphal diam? Amau pantah a Khazih kiangtunpih ding in nang le kei mawh puak ahihlam phawkni. Hih in Pasian’ hongsawlna hi lohiam? “Mei phual sungpan dawhkhiatbangin mi dangte nahon khia-un!”(Jude 23).\nAsia ding honkhia in, Asi ding don in! Zeisu hotkhiatna thu theisak inla nungzuiman asuah nading pantah in! Kai in lamkhialmite, phong in apukte Sepzawhnang tha hongpiading Topahi.\nMore: Lei ah daitak in kivui ~ Sia Kam Thang\n“Sanggam te aw, note khatpeuh thuman lampipanin pialkhia-in, adang khatpeuhin thumanlampi ah atunpihkik theihleh, tuabangin akhial mite lam man ah atunpihkik mipa-in akhial mipa sihnadingpanin honkhia-in mawhna tampi amai nadingin na asempa ahih nathu na phawk un” (James 5:19-20). Nang Kam Thang – RESCUE THE PERISHING, Gospel for the Next Generation\nPrevious: Min gelhzia kikupna ~ Tual Khan Suan\nNext: Zomi leh Sumlepaai ~ Tungg Thang


url: =Lungdam pihna - Zomi Computer and Internet Association\nHome / Zonews / Lungdam pihna\nSianzun July 18, 2015 Zonews\n#Tuithang khuami, #Tedim, #Lawibual venga teng pa #Thang_Khup tapa nihna ahi #Tg_Lian_Than_Tuang in a hanciamna leh a kuhkalna te i gah te hangin a laisin na Greater Manchester, Uk a om #University_of_Salford panin Networking tawh kisai Bsc(Hons) ong ngah thei hi.\nAmah pen khangno lakah laikin lai-uk mahmah khat hi a, a beisa hun panin fb leh blog tuamtuam ahi #Zomi_Messeng, #Open_Zosuan, #Smile_Zomi cih minte tawh lai tampi kaikhawm in #Zomi leh a kinahvawh thute a kankhia leh a pholak den khat hi a, tu in www.innpi.info cih min website lian khat nei a Innpi Page leh #innpi_emperor ah amah kimuh theih in om hi. Kawllai leh Zomi lai tawh zong Pasian thuthuk a kankhiatte gelhkhiat sawm in a hanciam laitak zong ahi hi.\nGualzawhna te hangin nakpi in i lungdam a, a omlai a masuan te ah Topa in ma ong tutpih ding zong i lamen hi.


url: =Lia Kap Sian Hoih Kim (Kha 6) ading huhngetna: Update 24 Sep 2016 :: ZOMI DAILY\nposted on 24 September 2016 at 9:17 am Lomkholna: News, Zomi\nA beisa kha khat lai pan a kong tangko den, nong ninh mahmah uh, tua kawmkal ah itna leh veina tawh huhna sum nong piakkhiatte ban uah, nong thunget pihna te uh hang in lia map Sian Hoih Kim pen ong tung ding 27 Sep (Tuesday) ni ciangin Gleneagles Hospital, Kuala Lumpur ah ki-at thei dingin appointment ong pia uh ahih manin nakpi lungdam hi.\nNong vei pih uh, nong khualpih uh, nong itpihna te uh mawk suak lo ding hi. Ki-at ding hanga, damna takpi Topa in hong pia ing hi cih ka lametna hi. Na lup thunget, na thawh thungetna te ah hong phawkpih lai unla, ki-atna ah bangmah buaina a omloh nang, siavuan siamah te khut ah Pasian in thupha pia a, damna taktak ong ngahna dingin hong cial nuam lailai ing.\nHun le nuntakna Topa a hi a, ziakai ding a bat hangin a hun lem khat nvah kik i hih manin nakpi in i lungdam hi. A lungtang vanna ki-hubit thei henla, mihing ngeina ong bat kik ding mah deih lian pen in Topa kiang thuum khawmni cih huhna ngen kawm in hong zasak kik ing. Vekpi tungah lungdam mahmah hi.\nDavid Qen Lian\nPrevious: India in France tungpan in vanleng 36 leisawm ~ Thang Khan Lian\nNext: Syria galkap te’n Aleppo simding kipankik hi ci ~ Thang Khan Lian


url: =Tulaai Leitung Thuthang Tuamtuam Updates July 3, 2014\n· Kawlgam Mandalay khuapi sung ah Buhdha biakna azui nungak khat Muslim puteek Niangtuisai nei khat in buan hi cihthu Facebook ah mipawlkhat in akizelhsakna hang in Lutol honkhat leh Buddha biakna azui kawlmipi 400 vaal in Muslim te sai,Inn leh Biak inn teng July 1,2014 ni in Buluh uha, mi 5 liam uhhi. Palik ten mipi teng khenmang in July 2 ni daaisim zawzen himah leh, Phone tawh langnih buaina ding thu athangsak pawlkhat July 3, 2014 ni in ongkipan leuleu ahihman Muslim leh Buhdha nasiatak buaina piangkik a mi 2 si hi. Kumpi te in zan kuamah vaakkhia theilo thukhun nambat 144 tawh Mandalay khuapi sung ukcip phot uhhi.\n· Australia Foreign Minister Julie Bishop Kawlgam President U Thein Sein leh kumpi ulian pawlkhat tawh July 3, 2014 ni in kimukhawm uha, gamnih kizopna khansemsem ding kikum uhhi. Ongtungding kum 2 khitciang Australia leh Kawlgam te University sangnau pang kikheek nading zong kihel ci hi. Minister Julie July 3, 2014 ni mah in Daw Aung San Suu Kyi tawh minutes 45 sung kimukhawm uhhi.\n· Japan minam mi 13 te 2002 kum North Korea gamte in gu mang in amatcipna uhtawh kisai in Japan Prime Minister Shinzo Abe leh North Korea gammakaai te China gam Beijing Khuapi North Korea palaai zumpi ah July 3, 2014 ni in kikup khopna nei uha, hicihding cih omlian naailo napi in Japan ten North Korea te a gawtna tawm kolsakding ci in Mr Abe in thukan te kiang ah genkhia hi.\n· Uganda gam sung a om Entebbe Vanleeng tualpi apawlmin kitheilo migilo terrorist ten July 3, 2014 nitaak 9 pm-11pm kikaal simding susia ding hi ci in Uganda aom US Embassy te in Uganda kumpi te tung ah theihsakna nei uhhi. US Palaaizum te in thukan muntuamtuam pan kiciantak in angahna thu uh zong telgen uhhi. Nungdeuh mahmah inzong UK sung migilo te nawkding US genkhol man uha kidaal man uhhi.\n· North Korea gamte in Kiim le paamteng alauphawn detkeeina tawh kisai kikumding in China President Xi Jinping leh a angkawi Peng Liyuan te Seoul khuapi July 3, 2014 ni in tung tapetpet uha, mipi in nasiatak in namuak zihziah uhhi. South Korea President Park Geun-Hye tawh holimna nasiatak neikhawm uhhi.\n· Germany gam te in alamdang mahmah khat leh amasapeen zong ahi Germany gammi te thaman tawh kisai aniampeen tanding ciangtanna July 3, 2014 ni in Parliament ah neitaktak ta uhhi. Thaman peen German a nasemkhat peuh in atawmpeen Euro sumtawh naikhat 8.50 hiding a Pound tawh hileh 6.80 hiding cih ahihi. US gam ah thaman aniampeen uniciang $7.25 ahihmna in US sang thaman hoihzaw mahmah cihna ahihi.\n· Ukraine Defense Minister thak liklek pa ahi Valeriy Heteley in Kiev Khuapi Parliament ah July 3, 2014 ni thugenna nei a, Ukraine gam pan taaikhiat asawm kumpi langdo kheempeuh kamaimang sakding a, Russia ah akigawmsa Crimea tuikulh zong lakik in Ukraine gam angei bang in kalam kikding hi ci in Kumpi thunei te leh mipi te tung ah kamciam pia hi.\nLungdam zel ei Guai


url: =Tiny Top Hat! | Secret Agent Josephine\nposted in\tEye Spy\ton December 12, 2009 by SAJ\n← Key Pete\nGood News! My brother is going back to work! →


url: =Malaysia, Cheras vengsung ah Indonesia numeikhat in gammi te zasantui thehin sumbawm suhsawm :: ZOMI DAILY\nposted on 16 September 2018 at 11:11 pm Lomkholna: Malaysia, News, Sawltak, World\nMalaysia, Cheras vengsung aom mawtaw koihna ah guta khatin zasantui tawh nupi khatleh atupa thehgawp cih NST pan kiza hi. Cheras, Taman Maluri aom Shopping Mall khat ii Parking Lot ah Friday ni in thupiang hi a, zasantui tawh theh athuak pitu tepen mawtaw sungah alutsawmlian laitak in guta khatin athehgawp ahihi.\nTua guta pen numeikhat cisawnsawn a, Indonesia gammi hi in bangmah Permit zong aneilo illegal immigrant khat kici sawnsawn hi.\nNupi khatleh atupa mawtaw sungah lutdingin akithawilian laitak in Indonesia gutanu in zasantui tawh athehsuk hi a, tuakhit ciangin nupinu ii asumbawm “Handbag” asuh saksawm ahihi.\nAhi zongin tua Indonesia gutanu pen sumbawm tawh ataikhiatma in Police te’n ahunlap in mankhia theipah uhhi. Tua thupiang khempeuhzong Police te’n mukha uh cihi.\nZasantui pen Plastic ipsung ah hencip in tuatawh atheh hiding kici a, nupinu leh atupa pen zasantui hangin aci asa sagawp, sangawp in “first degree burn” kici hi.\nTua Shopping Mall aom Security tezong asawtlo in tungpah uh a, CCTV panin athupiang teng enkikpah uhhi. Tua Indonesia gutanu pen tuni tektekmah inzong Shopping Mall sungah vanleiding in apai nupi naupaai khat sum asuhsak ahihlam ki mukhia hi.\nHih thupiang khempeuh amanmah hi ci’n Cheras police chief Assistant Commissioner Mohamed Mokhsein Mohamed Zon inzong genkhia hi. Guta Indonesia numeinu pen kimanpah in “Section 393 of the Penal Code leh Immigration Act 1963” cih tetawh tua nupinu pen thubawlding in ki kemcippah hi. Damiah taih, guktakna hangleh Malaysia gamsungah Permit neilo in aomsimna hangtawh namnih in thu akibawlding ahihi.\nHih buaina apianlaitak in atuakkha Malaysia gammi numeikhat inzong Facebook ah suahsak a, hih thupiang hangin Malaysia gammi te hehmahmah uhhi. Banghang in Malaysia gamsung ah phalna neilo gamdangmi illegal immigrant te kimawk omsaksak hiam, avekin matmangding leh hawlkhiat mangdinghi ci’n hehmahmah uhhi. Sawltak #zomidaily\nPrevious: ZAM Thupuak :: 16 Sep 18 (Chin State pan Refugee te vai)\nNext: Zomite i khuanung pil zel khadeh ~ Pau Khat Suan


url: =Aki valhtum khindek Zomi te :: ZOMI DAILY\nposted on 27 May 2016 at 7:10 am UTC+9:30 Lomkholna: News, Thangvanlian, Zomi\nChin State buppi leh Zo suan tate sunga a min thang ngei Tedim kampau Zomite a kiamsukna uh ahang tampi om dingte sung pan ka sung a hong phul den thu khat om a, tua in i pau i ham dante ahi hi.\nMundang ate na heh kei un la, Tedim, Tonzang leh Cikha sung a piang, kamphen kul lo Tedim Chin… ci a pawl khat in hong ciaptehte pen abeisa kum 20 kim pan i kiat hiaihiaina ahang anuai abangin upmawhna ka nei hi.\n“Tedim civilization” khat pen Cope topate hun pan kipan a, influential mahmah man hi. “T-Tedim pau eima pau…” ci-in Tedim ah piang ta kei leng kamphen kul lo “Tedim” kici min sungah i khangto mahmah ngei hi.\nAhi zongin eima khua leh tual pau tek thupi sakin mipi kithuahna nangawn ah eima khua/tual pau tek zang kaltang se i hih manin i niam kiat hanhan lam nangawn i phawk man kei hi. I inn leh i khua tek ah i khua/i tual pau zang lelin mi tamzaw kithuahna ah common languate a i neih “Tedim pau” mah zang leng manawt zaw tham ding hi hang, ci-in ka mu hi.\nEttehtak ka sak mahmah GZA makaipite sung panin:\nBishop Felix Lian Khen Thang hi. Siapipa pen mipi tawh kithuahna leh thugennate akhua Gamngai ham zang se loin Tedim pau setset hi. Khangthakte etteh ding limpha hi a, mipite in zong amah bangin i pau i hamte zat dan siam leng deih huai ka sa hi.\nRev. Dr. Chin Do Kham te unauteng: Sia Do Kham te unauteng bang Saipimualte ahih manun akhua pau pen Teizang hi. Ahi zongin mipi tawh kithuahna leh nasepnate ah Teizang pau se loin Tedim pau mah zang ciatciat uh a, makaipi cing taktak hi, ka ci hi. Angtan huai leh etteh huai makaipite hi.\nDahhuai kasak mahmah leuleu khat ah muan leh suan pawlkhat nangawn in mi atamzaw kithuahnate nangawn ah ama’ khua pau zang kaltang sese hi. Gtn. tutung GZA khawmpi bangah Rev. Dr. Do Sian Thang, Rev. Go Cin Lang leh thusung Sihzang kam zang pawlkhat ctp. Ka theih pak teng hi.\nKhangthak pawlkhat in eima khuapau tek pibawl kik ihih manin kamphen akul lo Zomi kicite akiamsak i suak hi. Bang hang hiam?\n1) Kawlgam panin Kawl pau in i pau i ham hong valh tum dek ta hi….\n2) Mizoram leh Tahan, Khampat, Tamu lam pan Mizo pau in nakpi-in Zomi\nkicite hong valh tum dek ta hi…\n3) Manipur a omte zong Meitei, Hindi leh Mizo pau mah in valh tum dek\nhi, cih thei hi. A kim apam ah pau nengneng tampi om ta lailai hi.\n4) Kawlpi khuapi bangah Hakha leh Falam in hong nawk kiaukiau lailai a, Sagaing Division sung bangah Zo Kumpi pen Falam te (No Than Kap, eima vote teng mah tawh a cing) ahih manin Falam pau pen Chin mite’ common language ding.. ci-in gengen khin hi. I tamna leh i hauhnate koi ah kilang ding hiam, ci zel ing.\nHih anuaiate e leh na ngaihsun ngei hiam?\n“Kalay-Mandalay-Moreh-Phaipi-Singat-Songtal-Khawdungsei-Kawlkulh-Aizawl-Tonsim-Tedim-Kalay” kawmin zin leng pau leh ham tawh kisai-in i niam kiat zia kitel mahmah hi. Mawtaw tungah bang late leh bang music te kilim zak pen hiam? Bang pau maingal pen hiam?\nHih khempeuh pen eima khua pau eima tual pau tek kithupisak lua kha hi dingin ka um mawh hi. “Tedim pau” sungah i luan khop nop loh tantan pen i ut kei zongin damdamin “Kawl, Mizo leh Meitei” pau in Zomi kicidiakte hong valh tum hithit ta ahi hi.\nState level, National level leh International level ah Zomite khangto ta na hen… i cih leh i khua paute leh i Tedim pau (Common language) khen dan zat dan siam sawm mahmah ni. Tua panin Paite pau leh Tedim pau damdamin i gawm tuah lai kul ding hi. Tuabang hi phial leh zong Mizo huih, Meitei huih leh Kawl huih i nang zo diam… cih hi phing lai hi.\nPau leh ham lamah akivalhtum khin dek Zomite khanglo ta hi. Nang e leh? Kiamna pan khan lam i manawh ta hi. GZA Khawmpi sim kawm a lunghihmawhna leh lametna kiu khat pan ci pak ni ei.\nGod bless Zomi…\nPrevious: Vantung Thuthang (25 May 2016)\nNext: Democracy or Constitution: Koi masa zaw ding? ~ Tual Khan Suan


url: =Culture Shock! ~ Hau Za Cin :: ZOMI DAILY\nCulture Shock! ~ Hau Za Cin\nposted on 27 December 2015 at 10:25 am Lomkholna: Article, Hauzacin\nTaipei ka tun ciangin ciangkang tawh an ka nekpah kisam ahih manin ‘lamdangsakna’ tawh ka kidim hi. Ann nekman ka lawmte in hong piaksak lel inteh ci-a ka ngaihsut leh deksuai, ei nek man tek piak ding himawk, ‘lamdangsakna’ tawh ka kidim leuleu hi. A nitak ciangin ka lawmte in nitak ann ne dingin hong zawn kik ding uh ka sak leh amau na pai ziau in kei bek, kei leh kei ka kizontawm kul in ‘lamdangsakna’ mah tawh ka kidim kik hi.\nNaseppihte khat birth-day ahih manin ‘ann nekhawm ni’ ciin hong zawn uh a, a nekman ama’n pia ding kasak leh ko nek man tek mah kipiak kul ahih manin ‘lamdangsakna’ mah tawh ka kidim leuleu hi. Taiwan ka tun ciil in mi thum in vanlengtual ah hong dawn uh a, hong pakta, hong khutlet ngeingai ding kasak leh ka min hong dong in ka van likkhia uh a, Bus khawlna hong zuatpih pah lel uh hi.\nTicket ka lak ding uh ciang ‘sum nong pua hiam?’ hong ci uh a, ‘India sum nei ing’ ka cih leh ‘hih lai ah India sum khekna om kei in, ko hong piaksak phot nungin, dam in hong loh kik in,’ hong ci ziau uh a, ‘hong piaksak lel nung’ hong ci deksuailo uh hi! Khuasung ka tun uh ciang ‘na gilkial ding ahih ciang anne ni’ hong ci uh a, ‘na ann nekman koh hong piaksak phot nungin damin hong loh kik in,’ hong ci leuleu uh hi.\nIndia hileh hih khempeuh ‘tuni nang mithak na hih ciang ken hong si ning’ kici dia, zong kisi khin takpi ding hiven! Nai thum sung khawngin ‘lamdangsakna’ (shocked, embarrassed, surprised) tawh ka kidim hi. Aw! Gamdang a cih uh hi bang hizen maw!’ cih hong ngaihsunsak pah hi.\nUSA ka tun ciangin annek khop cih mahmah om ngeilo a, a bangci dan ale, banghanga a tung masa in ne masa, a tung nunung in ne nunung… ciin lamdangsakna mah tawh ka kidim kik hi. Annek ding ciang “anne ta ni” ci a kisapsap omse lo, ei leh ei kizontawm ding hiden mai, ei adingin en kingaihsut ding cihdan na hi miau, lamdangsakna tawh ka kidim leuleu hi.\nNek leh dawn ciangciang ah USA nuamsa lua, kicing lua mahmah lel ahih manin kingakngak kullo, kisiahsiah kullo, kinekngaih cih khawng thupi nawnlo ei leh ei kigilvahsak ding thupizaw, tua dan na hita a, ei gam, Zogam sang themkhat ‘vaimim leh gatam’ sang zong a limzaw ‘buhsih leh aksa’ na khamzaw thamtham uh hi. Tua manin tuncil pen annek hun ding kingakngak kha a, gilkial ta leh gilkiallo bangin ki-om kha mawk hi. Ann a om kei leh kihuantawm ding, meh a om kei leh kihuantawm ding na hiziau hi.\nHih banga theih ngeiloh mun ah gamtat dan kibanglo a tuakkha te mikangpau in “Culture Shock” kici hi. Culture cih ciangin eima khankhiatna mun ah nisim nuntakzia ngeina dan khempeuh ahi hi. Gamtat luhek holim pan nek leh dawn zatzia, lawm leh gual kholhzia, zin leh leng dozia, a sia a pha tehna leh thupisim leh thupisimloh cihte khempeuh kihelkim hi.\nPawlkhatte in ‘ko khua zatdan’ acihte uh ahi hi. Ko khua cih dan na cih kei leh mi cih dan a theilo na hi cihdan lungsim neih pen tua khuate culture tua bang hi cihna hipah hi. Zomi lakah a tualbual khat in Zomi ngeina a zuih loh ciang Zomi Culture a theilo, a ciinglo cihna hi. Tua banga Zomi ngeina a zui theilo khat pen lamdang kisa a, ei lamdangsak sangin amah leh amah lamdang kisa zaw lai ding hi. Cope Topa Zogam hong tuncil in Zomi ngeina tawh kituak in gamta pah theilo ding ahih manin lamdangsakna tawh kidim den ding hi. Tua pen Culture Shock icih pen hi.\nTaipei ka kikhop ciil in English Service ah la makaipa pheituamsiing (short pant) leh kaihseeng (slipper, chappal) tawh ding hi. T-shirt silh lel a, khualum tateu zong innkim innkiang vakpak, sumbuk ah vanlei pak hilo ahih ciang ‘gentlemen’ taka kizem ding hihtuak hi. Ahi zongin a mipi lakah zong numei tutna lam leh pasal tutna lam ka et pianpian leh kihelh neunau, numei pasal tukhawm neunau lel uh ahih manin kei zong munkhat ah ka tusuk mai hi.\nNupa hilo lawm kingaite zong tukhawm lel uh a, kikhop sung khempeuh khut kilen, thugenpa thugen thangah deuh leh kitawp cih bang zangse uh hi. Ka mitkham mahmah a, lamdang kasa mahmah hi. Ehe, kei zong ka tutpih ding kisam veh e, ka ci phialta hi. Kikhop tawp ciangin biakinn kong ah niangtui dawn khawm, tua lai ah muh peuh tawh kiho, khut kilen, tha kipia cih bangin hun nuamtak kizang hi. Mikangte bang diakdiak hong liak phial leh kilawm uh, ahih hang kimuh kik ciang ‘theihngeilohte’ bang vialse uh hi. Tua pen lamdang kasak mahmah khat hi leuleu hi.\nNipini leh Ninoni nitak kikhop tawp sim in khangnote in ann kinekhawm a, eima duh bang ciat kivaikha a, tam duh leh vaikhak beh lel ding hi. Ngahkim ciang ne pan ding, thungetna khawng nei ding isak leh a ngah masa ne masa, ngah nunung ne nunung hilel a, kuamah kingak kikhual cihte omse lo hi. Nekkhit ciang zong a utte ciahpah lel a, hihkhop liailiai a bat hang hikhollo hi. Ei-a tek hih ding, ahih hang ihihna mun kibangsak ding cih dan himai hi. Lamdang kasa leuleu hi.\nNasepna ah ka siapa uh Prof. Lin in ka tun tuung in Dinner hong neihpih a, ann hong nekpih, tua lai ah zusan kiukiau maanhai zawl kikkek tawh na kitung viuviau se hi. Limtuak mahmah naven kei hitepawl ciam ngei kei veng aw ka cih leh lawmpa khat in, na ne kei zong siapa in ‘toss ding’ a cih masiah kilakhia theilo hi, dawn teitei ding cihna hilo hi, hong ci hi. Ka toss zawh uh ciang kei ading apple juice hong ngetsak a, aman tua a ciim kiukiau pen kilaka, khasia khollo hi.\nTua bangin mundangah zatngeiloh, hihngeiloh, gamtatngeiloh dan kituak kha zel hi. Bangcih ding?\n“He knows how you feel”\nPrevious: Khitui Gospel Silver Jubilee nopcitak kibawl\nNext: Naupangte khantohnading nulepa mawhpuak ~ William Pau Khan Khai\nVondeih Kep Ding – 113 (Dimno’ Pa)\nTulaai Leitung Thuthang tuamtuam Update (Sep 08)\nZIUSA: Khuado Thupuak – 2020\nMalaysia, PJ sungah lamzikpi khakcip in singkung puksuk, mawtaw 4 dengkha


url: =GUALNAM BEH KI PAWLNA, ZANGKONG. By ~ Pu Pau Za Mung - Laibu Saal\nHome > Thuluui/Articles > GUALNAM BEH KI PAWLNA, ZANGKONG. By ~ Pu Pau Za Mung\nGUALNAM BEH KI PAWLNA, ZANGKONG. By ~ Pu Pau Za Mung\nGUALNAM BEH KI PAWLNA, ZANGKONG.\nBy ~ Pu Pau Za Mung\nPhoto : Gualnam Unau Khawmpi Zangkong.\nTuni a Gualnam Donghhuu Silver Jubilee ahong zoo mimal ciat, kong SHALOM masa hi. Beh leh phung vai lungsim banga ki kuumman nailo pi aa sihna in ahong khen, Zangkong Gualnam Donghhuu aa maikai ngeite leh pawlmite tuhun tulaitakin ih vekpi in, a ciipsanh zahtaakna( Crimson Salute- Salaam ) ih pia hi.\nKo, hong pai nuam mahmah hi napi unghin, thu tuamtuam hangin ka hong paithei kei uh hi. Ka pumpi uh note tawh ahong omkhop theihkei hangin, ka lungsim uh no tawh hong omkhawm gige ahih lamtak zong nana telloh khak ding uh ka lung uh ahi mawh hi.\nLeitungah, mihing leh gamnhingte nuntakna zia tawh kisai pilna thuuk anei (socio-biologist) te in, “ human being is social animal,” nana ci hi. Ei mihingte in, khatguakaa atangh omnamte ih hikei a, a hon-a a om, aki khawlkhawm thei namte ih hi hi. Tua bek hikei, eite in pausiat hikei, sithei, nathei, dahthei leh a nuamthei namte ih hi leuleu hi. Si in na in dah lehang, pawl aki samhbek hikhang, nuam lehang zong pawlmah aki sam vevete ihhi hi. Mihing kician khat ih hihleh, pawllo tawhin aki khuasa thei, aki khuasa zokei ding hi.\nA iiplahhuai Zo ngeina.\nEi Zomite in ngeina hawih ngeina pha kiptaka a neisa minamte ih hi hi. A dangdangte genin neinai vetkei phot dih ning’, a diakdiak in, khat leh khat ki khualna leh ki vaanna, ki huaina leh ki uapna te( Social Welfare ) ah, hici zaw leh cihna ding a omlo dingzah dongin, ih sanggam ih u ih nau, ih beh ih phung tawh kicing dilldell-a vakhna(pansan) aki seh diimmdiammte ih hi hi. Tua ahih manin, Zomi Ngeina in leitungah a sang belbel pawl hiding in ka um hi.\nHunkhat lai-in, ka nuphalpa Bohmu Khup Cin Pau(Rtd) tawh ka holimhna khat uh ah, "Nang, US ah, kum tampitak sang vakah cin-a, amau phatnate amu athei bek leh a ciambek hilo, ava nuntakpih ngeisa khatin, tulai hun-a apau leh agen khempeuhin gam dang, gamdang aki cihtek laitak in, banghangin nang! gamdangah pai in ten ding genin neingei peuhmahlo na hi hiam?”, ci’n ka dot leh;\n“ Ih Zongeina ah, ih sanggam ih u ih naute teng tawh, kikawwm kihawh diamdiamaa, zu peuh ki kholh liaiiliaii in, sunsiah peuh bawlkhawm liingliingaa, khat leh khat kihuh, kivaan kihuai ki komh a ih ki uap liingliing mahmah hi, ka khiatlah. Gamdang ih cihin, ei neihloh amau aneih uh a omtei hangin, ei neih zong amau ana neihloh uh a na omthei leuleu hi. Ka sangkah laiin, ka khan sunguh ah sangnaupang 20- ding khawng ka om uh hi. Nikhat ka tanpihte khat, motor car accident in hong si hi. Ke’n, eilam khawngaa bangin ka lawwmpa uh aki uapna in, ciktak teh sang ki khakin, ciktak teh ki gui in, a sangbuppi un uapin, paakkual apia in kava gaal ngeiingaii taa-um! ka cih leh, tuabang dan ding om peuhmah lo bek thamlo, a lawmpa uh sihsan pen, ” too bad- phakei mah si e,” cihciang tawh aman sak ziau lel uh hi,” ci hi.\nPhuatlloh aa a phamawh.\nHih zahta aa a iiplah huai leh aki khiatlah liang ding zahdonga ih ngeina hawih ih cihin, ih khuasunga ding ahawih leh aki cing mahmah thu ahih hangin, ih sanggam ih u ih naute tawh ih omkhawm lohna, mundang gamdang ah ih om ciangin tuate ahong ki zangthei nawnkei hi. Tuabang dan leh zia, ngeina anei ei Zomite in, mundang gamdang ih tun ciangin, tuabang danmah tawh aki bang, khat leh khat ki khual, ki uap kihuai leh ki vaanna ding ki pawlna ih neihloh a phamawh hi.\nGualnam Donghhuu, Zangkong ki pawlna.\nGualnam Donghhuu in, cimhphawn man leh ommawh thu tawh cihbanga aki phuan ahi kei hi. Tuabek hikei, midangte tungah lang bawlna ding, too na ding, ki sialhna ding leh phinhna dingaa aki phuan zong a hikei hi. Aki taangsam kisa aa, phuatloh phamawh, phuat kul ahih manaa aki phuan ahi hi.\nAki phuatna a hangin:-\n(a). 1982- kumin, Tedim, Sakollam a teeng, Gualnam Pu Zel Khua Thawng’ tapa, Sia Hang Mang’ naupa, Tg. Nang Khen Khup, University Student, in cisa natna tawh hong nusia hi. Aman Pu ST Hau Go te a Guardian in ana kawih hangin, sihna manna aki tuak taktak ciangin, abeh aphung tawh ahong ki kanteh, komau tawh ka ki pelhthei kei uh hi. A inn pen, Pu Go te’ inn ki zang ahih hangin, a thu-a Innteekpi dingin, ko baangkua mah ahi hi.\n(b). 1985 kum pawl, RZBC ah Pawlpi upa in ka om laitak zingsangkhat, biakinn mai ah ahong kikhawmte muakin ka omlaitak, Pasodaan’ pi, Pi Man Kaih Niangin, “ Suum Thang’ pa aw, RGH ah no Gualnam behte cina suuk mahmah khat om hi, na thei nai hiam?,” hong ci laizang hi. Kei, biakna Pawlpi ah makai ki taaklah mahmah aki sa khat hi napi inghin, Pawlpi min tawh hong ki kolo, beh min tawh ahong kikoh ciangin, Biakna Pawlpi in Zomite’ Social Welfare ahuam zawhloh lamtak ka phawk pan hi.\nKei zong, ka delhtoh vingveng pah leh, Tuithang Gualnamte, sumbawl Pa Piang Kam nana hi hi. Khua na phawk nawnlo in, aki hopih thei nawnkei hi. Akem ding omlo ahih manin, aki samhpak ding ahi, Nursing attendant khat, thawlpi khai sak ding leh a puansilk teng ka laihsak pah hi. Ahi zong in a nitak 8pm pawl dingin hong bei thong hi. Kuamah kuppih ding dang omlo ahih manin, keiman dai atanh ciang dongmah aki samteng ka hih hi.\n(c ). 1986-kumin, Pu Dongh Khup(Zungte) cina gim mahmah Insein zato ah lum cih ka zak ciangin, ka va delhpah uh leh, khua na phawk nawnlo hi. Siavuante’n zong na donnawn vetlo in, lupna awngthong khatah na ki kawihthong lel hi. Siavuante kiangah gensakin, aki samhpak ding, Nursing attendant khat, a puansilhteng ka laihsak leh zatui zaha tawhte ka vaihawmsak pah leh, khua hong phawkkik hi. Tua ciangin, “ Sia Khup aw, genmawhlo in deihloh bel khattuak lehang, kua pawlpi tawh kizom cin-a, sanggam u leh nau meltheih kuabang nei ih hi hiam?,” ci’n ka dot leh, RZBC ah amin pia ahihna; Samte Beh ahihna; a pano Pum Za Neng in, Kawlpi, Leipi Pawlpi ah upa ahihna; hong gen hi. Tuazawh a sauveilo in hong beithong hi.\nTua laitakin, kei RZBC ah Pawlpi upa ka hihmanin, Sia Dongh Khup’ thu Pawlpi upa meeting ah ka sunh leh, Pawlpi sazian sungah amin aki heltei hangin, Pawlpi mi a hihna renew nawnlo ahih manin, Pawlpi in tavuan la zolo ding ahihna tawh thu ki khensat hi. Tua ahih leh ci’n, keima ai-pengin athem aneng dongtak in tavuan ka la a, daai ka tangsak hi.\n(d). 1986- kum mahin, Gualnam Behte khat, RGH ah zato lum in suuk mahmah ci’n zong kiko leuleu hi. Kei zong ka delhpah leh, akiim apaam ah kuamah ana om kilkel kei hi. Akhua lui Tuitawh, Tonsimh lama alal, tuatak panin Phaai, Kawlpi ah ahong lalsuk kikte, Pu Sian Za Nang aki ci khat ana hi hi. Amah sinh cancer hi’n, khua na phawk nawnlo in, aki hopih thei nawn vetkei a, ka tunzawh a sawtlo in hong bei hi. Amah pen, Laipian biakna hi’n, a pawlpite lah tha zawngkhal mahmah uh ahih manin, agui na a hun zatna ciang ding bangbek tavuan a lazo uh hi. A inn ding bel, Pasondaan a Pu Thawng Do Thangte’ inn ki zang hi. Kuamah koh ding dang om tuanlo ahih manin, keiman daai a tanhzawh na ding dong takin athem aneng in tavuan ka la hi.\n(e). 1987- kumin, Ganhing khawina a nasem, Laailo Gualnam, Pu Thawng Khua Gin’ tapa Tg. Thang Lamh Mang, Kandawgyi ah tuikia in hong si hi. Anu leh apa in khitui naptui tawh ahong pai uh ciangin, ki tai theilo ahih manin, a kisam teng khempeuh tavuan la in daai ka tangsak hi.\nHihbang luhmuhzee( Socail Welfare) te in, khatvei, nihvei, thumvei, livei, ngavei ciangdong tavuan lakna in, haksa ki salua in aki thasiaal aki hi peuhmah kei hi. Ahi zongin, a tawntunga dingin, tuabang dan tawh piangthei dingin aki umkei hi. Tua ahih manin, a tawntunga kivaan, kihuai, kikom, kihuh, ki khual na dinga Gualnam Donghhuu aki phuan ahi hi.\nTuabang in aki phuat na ah, anuai a bang ngimnate kinei hi.\nA dahte ki dahpih in, anuamte ki nuampih ding.\nA. A dahte ki dahpihna ding. Donghhuu ki hiphot dinga,\n(i). Sihna manna ah, daai atanh na ciang dong tavuan la ding.\n(ii). Natna satna a kipan, dammawhnate ah ki veh, kihuh, ki-en, kivaan na ding.\n(iii ).Kolbulh khaukhih a tuakte ki panpih in ki honkhiat na ding.\n(iv).Cimawh genhtheite ki panpih na ding.\n(v). Pilna lamah ki va napi sangkah zolo te panpih in sangkah sak na ding.\nB. Donghhuu a picin khitzawhciangin, a nuamte ki nuampihna ding.\n(i). A gualzote ki pahtawi in, tha kipia ding.\n(ii).Pilna leh siamna, hauhna leh liatna, hawihna leh phatna dingte ah ki huhin, ki panpih ding.\n(iii).Akip, akho leh a muanhuai ahi, Zomite kipawlna ii, a zung kician mahmah khat a hihna ding ki hanciam ding hi.\nC. Gualnam Beh ki Pawlna.\nGualnam’ suan leh khakte mimal ciatin, Donghhuu ih lungsim bangin ih zawhkhit ciangin, aki cithei a ih nopsak kimtek na ding hanciamna dingin, Gualnam Beh ki Pawlna aki phuanpan ding ahi hi.\nDonhhuu ki Pawlna meeting ah makaite gentheih tawntung thute in;\n(i). “ Tuni in ah, ei khatguak bek nopsakna in, nopsakna kicing aki cithei nai palkei ding hi.Ih u ih nau sungah, ih beh ih phung sungah, ih minam sung ah ih nopsak kimtek ciangbekin, nopsakna kicing, ihki cithei panbek ding hi”.\n(ii). “ Tuni’n, nangmah bek kici thei in haulua kisa in, Zangkung khua laaizang ah taikinn thaat 100- sungah na om laitakin, Gualnam’ tate khat a puuk sih leh; ahih kei leh si in, agui ding omlo in, ui si gan si bangin lamkiim lampaam ah ki paai leh; ahih kei leh, avaan ding omlo in, Siipeente ahih kei leh Zatote in gui kici leh, tuabang hihna in, na taikinn thaat 100- tung panin ahong kaikhia, ahong thal sawnkhia tawh kibang ding hi. ,”\n(iii).”Tun’n ah, ei a maikai tengin donghtuak hi lehang, eimau thu tawh ahih zo dingte ih hi hi. Hihbangaa hamtanghpi a hanciamaa ih vaihawmna in, amau thu aa a khuasa zolo dingte; bangmah theihna a neihloh bek thamloh, hih ih vaihawm nate nangawn zong ahong nialnial aa ahong phunsansate keek ading ahi zaw hi,”\n(iv).“ Ki Pawlna phuatkhiat ciangbek in a haksa hi peuhmah kei veh aw! Ih tawntun ding bek hiveh aw, a ollo”.\n(d). Ei Zomite a dingin, ki pawlna kho, ki pawlna hawih leh apha khat ih neih ding ih ki samh mahmah hi. Tuabang ki pawlna ih neih theihna dingin, thakhat thu in ih Zomi buppi, a lompi tawh ki pawlna aki tang bawl theikei ding hi. Ih innkuan ih baangkua sungpan, ih u ih nau sungpan, ih beh ih phung ih khua ih tui sungpan, tua panin abanban adawlldawll in kiptak leh khotakin ki phuan masa in, tuateng khem peuh ki gawmtuahna, Zomi ki pawlna khat aki neithei pan ding ahi hi.\nTulai Zomi nam it aki sa pawlkhatte in, Beh ki pawlna in, Zomi minam itna kiamsak, Zomite ki pawl theihna ding a khaktanh leh aki khenthang sak bangdan in a ngaihsun thei uh hi. Tuabang ngaihsutna in ngaihsut khialna( wrong concept ) hi in, ih minam ki gawmtuah na ding a khaktanh pi( great barrier ) khat ahi hi. Ih minam ki gawmtuah theihna ding a khaktanh pi in, tuabanga aval akan a ngaihsut khialna (extremism) lian khat ahi hi.\nMawsi in, Israel mite tul zali a makaih lai in, a lompi in uklo in, tullom, zalom, sawmnga lom, sawmlom cihbang tawh adawl dawl in khenin a uk mahbangin, ei zong Zo mibup ki pawlna ih bawl nop leh, Ih innkuan sungpan, ih u ih nau sungpan, ih beh ih phung ih khua ih tui sungpan aban banin, kho takin, adawl dawlin, ki pawlna ih nei masa ding hi. Tuate tungtawn in a tawpna ah, Zomi minam buppi ahuamin ki pawlna hoih ki pawlna pha ih nei theipan ding hi.\nAki uapte ih hihleh.\nTua hia, Gualnam Donghhuu in, a tawntunga Donghhuu aki hih kinken khak ding zong, lung hihmawh huai kasa hi. Tua bek hikei, ih sihzawh ciang beka aki uap bekte ih hihkhak ding zongin alung himawh huai mahmah thu ahi hi. Ih nuntak laimah in kihuh, ki komh, kihuai, kivaan ki uap in, ih ki khual diamdiam dingte ih hi hi. Sihzawh cianga ki uapna in, mihing nuntakna ah, hih lohaa apha mawh thu ahih man bek hi a, a uanglua aa hihna in, a site a dingin bang mah phattuam na a om nawnlo, a mawknapi, a mawkna pi taktak ahi lel hi.\nSihzawh ciangaa aki uap pante ih hihlohna ding.\nKhatvei khua lama thu piangkhat in; khuapihte khat a cina in a suuk mahmah hi. Tua pa in, tha neilo, a tha bei ahi a, thawlpi ki khai leh a dam pahlel ding hi napi, a innkuan pihte in, zawngin bangmah nei kong ci’n, tholpi khai na ding aki samh K 5000 nangawn a vaihawm zokei uh hi. Tua cina pa, a sawtlo in a si hi. A sanggam a u anaute in, a siluang ngei ah, vul liangin adah aa a kapkap tawh, minsial in thau a lawn lawn tawh hi mahmah lo uh hi. Tua bek hikei lai, tua a sipa’ thanken dingin, a innteek pan in tein 3-4 man ding sial talpi khat; a sanggamte tengin mei meipum khattek tawh agui uh hi. Hih bang gamtatna in, a pil vai kilkello, a dahhuai mahmah nuntak na maan hetlo khat a hi hi.\n1992- kum pawl, Kaaptel Gualnamte Zam Khen Thang’ zi, Nu Ciin Heh Niang sungpai luatsuak in Aungsankwin Zato ah alum hi. Thuvaanpipa Sia Nangta a vadelh dingin ki paisak pah leh, suuk mahmah ahih hangin thawlpi K1,600/- man kikhai leh, lam-etna omthei lai ding a hihna hong zasak hi. Donghhuu upadi sungah, tuabang a hihna ding ki hello in, sih zawh ciangin daaitan na ding ciang tavuan aki laksak ding ciang bek aki nei pan ahi hi. Sia Nangta kiangah, daaitanh na ding ciang tawh a sih ding ih ngak sangin, ahong nuntakkik leh ei a kampha, a hong ki lamdan kei leh ei a kamsia, upadi ih cihin eimau bawlmah hilel hi, thawlpi na khai in, ci’n ka vaikhak hi.\nIh nuntaak laitak mah aa aki uapte ih hihna ding.\nCol. Khen Za Mung( Rtd) in a lai-atna khat sungah; “ Ka sihzawh ciangin hong ki itna ahong ki lahna, ahong ki uapna in ka thankuang tung dimin pakkual ahong ki piakliang sangin, ka nuntak laitak in itna kammal khat ahong ki genziau na in, kei a ding in manpha zawpek pek hi,” nana ci hi.\nKapi( ka nu’ nu) Pi Am Dimin kah( kap) siamaa a minthang mahmah khat ahi hi. Bang zahta in siam hiam cihleh; sihdelhna ah, nupi tengin siluang umcihin puan ki lukhuh in a kahtek na uhah, ka pi akah ciangin, alawm dangte in a puannuai uh ah akah uh tawpliangin ka pi’ kah ngai simtek uh, ci’n ki gen hi.\nKa pi zong a sanggampa, a u, Pa Pum Vungh cina suukmahmah, asi ding aki khoi khoi laitak in, Pa Pum Vungin a sanggamnu, ka pi’ kiangah,” Am Dim aw, ka sih zawh ciangin nong kahkah ding sangin, ka theihlai mah in hong kahzaw in,” ci’n ki kah sak, ci’n ki gen hi.\nHihbang, a tungaa kammalte in, hawihin pha-a, ih nuntak pihtheih ding thu maan thutak kammal vive te ahi hi.\nMailam Gualnam Donghhuu ki pawlna ii vaipuak.\nIh Pu Guallnam panaa ki pan, ih pu ih pate khang dongin, midangte nuai-ah a na omngei lote nana hi uh hi. Tua ahih manin, ei’ hunciangin zong, ih pu ih pate’ khan mah ih zil zawhna dingin, eimau’ khang ii ih vaipuak lianpi ahi hi. Tua ahih manin, tuni Gualnam ki Pawlna in ih sep ih bawl dingin, mimal kim aa ih nopsak theih na ding ih hanciam ding vaipuak tampi tak ihnei hi. Tuate ihsep ihbawl kawmkawm in, aphaw phot aa ih hih masak belbel dingin, “ GUALNAM BEH TAANGTHU BU,” bawl ding ahi hi.\nTuabang taangthu ih at ciangin, Pu Gualnam pan aa ki pan tu ni ei hun ciang dong, Gualnam Behte ii a hihna teng khempeuh ahuamaa ih bawl ding ahi hi. Tua in bang tupna hiam cihleh, ih taangthu maan ih kepcing na ding; tuabang taangthu maante , ei nua aa ahong khangkik ding ih ta ih tuute ih vaikhak ding ahi hi. Tuabang aa a ki hihna in, mi galbawlna; lang panna, midangte phinh kawikawi na ding hipeuh mahlo, eimau leh eimau ih ki dal ih ki huutna ( self- defending) ding ahi hi. Tuabang taangthu nei kei lehang, Galhangpa in aki dalna ding Lum( shield) a kenglopi aa galsim dingaa akuan tawh ih ki bang ding hi.\nTuabang in hihkei lehang, ih tuu ih tate in ih taangthu nana theikei in, midang khat peuhin, “ hunkhat lai in no Gualnamte…, tuaci…, tuaci ngei uh teh…;”, ci’n a hawihlo lam in nana ki ci le uh, bangmah genthei lo aa, midangte’ khaanuai pan mai neu ciiuciauu tawh daakto aa ana kamkaat lel dinguh in, a deihhuai hetlo thu ahi hi. Tuabangaa hihna in, Gualnamte ii, akhang akhangaa ih top, ih humhum ih kep cintenh ih hihna teng a siasak, a phiatmai leh a buaksuah ih bang ding hi.\nIh dinmun bangci ciangah.\nTu ni in, Gualnam Donghhuu aki phuatzawh kum 25- apha a hita hi. Mihing khan tawh teh le hang, pasal kum 25- apha, tangval thahat leh akhan pha laitak, tua ahih kei leh, a khan paal mahmahte bang ahih leh, zi leh ta nih leh thum bang tawh a om lihliah zote bang ahi ding hi. Tua ahih leh, tuni in, Gualnam Donghhuu te din munin bangci ciang dinmunah ih om hiam? cih ih ki et dingin a thupi mahmah khat ahi hi.\nKum 25- apha, a khanpha a, zi leh tate tawh a om liihliah pa bang ih hi hiam? Tua hilo a, kum 1/2/3 alah nawi nelai, tuciang dongmah nawine lailai dinmun mah ah ih omlai hiam? Ki sittel tek dih ning. Kum tampi tak pha zo napi in, nute nawi ne lai biahbuahte bang ih batleh; kum 25- bang phata aki hih hangin, pauthei nailo a, aa aa aaa, paa paa paa a cilai; ahih kei leh ama thu a anne tui dawnthei nai lo, mi tha bekbek amuang leh asuang lai ih hih leh, tua in mihing a hihna man a omlo bang hi ding hi.\nHih ki Pawlna’ mailam vai dingte ah.\nA tungaa makaite’n, “ Ki Pawlna phuatkhiat ciangbek in a haksa hi peuhmah kei veh aw! Ih tawntun ding bek hiveh aw, a ollo”, acih mahbangun, hihbang ki pawlna aki phuatna in, na khempeuh ki ci’nna hi pahlo bek thamloh, ih tup ih ngimna te taang tungaa aki cinna ding nasep ki patna ahi panbek ahi hi ”.\nTu laitakaa, leitung buppi’ etteh ahi, Singapore in 1965- kumin Malaysiate khutnuai panin Suahtakna a ngahna dingin apan leh a makaipite lakah, Mr. Lew Kuan Yew bang hi masa lo zaw in, Mr. David Marshall(Jew) , Mr. Jatyaranam(Indian) te ahi uh hi. Suahtakna a ngahzawh uh ciangin, a tungaa makaite hong piding nawnlo in, Mr. Lew Kuan Yew leh a pawlte ahong diantak ciangin, Singapore in hihbang dinmun ciang dong atung ahi pan hi.\nMr. David Marshall in a taangthu a atna sungah, “ Kei bel, nau suaksak a siam Siamah( Nurse) bang ka hi lelaa, tua naungeek’ mailam ah bangci khantoh sak ding cih gelna leh sepna ah ka ki vakei hi,” nana ci hi. Tua ahih mahbangin, hih Gualnam Donghhuu ki Pawlna in zong mailamah a khanliat, a khanphataa ahong paallutna dingin, khangkikte mimal ciat ii vaipuak ahih lamtak aki telloh khak ding lung himawhin, hihlai mun panin, ka hong taangko hi.\nHih Donghhuu tawh kisai, ka thu gente ki cingthei salo ka hih manin, Donghhuu hihna teng la tawh anuai a bangin ka genin ah:-\n1. (a). Pianna sulbang, zuikik hang ee, Gualnam ah lan, bang nga’ng ee.\n(b). Mabang patna, ih phungpi in, Pu Gualnam ci’n, sial hang ee.\n2. (a). Melmak siingdang, hi khang ee, sungkhat suakte, hihang ee.\n(b). Sungkhat suak lamh, puan khat zawngkhawm, laaizom ciintuai, hihang e.\n3. (a). Pu Gualnam ni, bang a luntna, Saitui vangkhua, hici ee.\n(b). Saitui vaangkhua, Gualnam khanna, Zogam kuamthuk, ah hi ee.\n4. (a). Ih pianna Zo, gam hi ee, pupa phaksap, siing’ gamzaangah, hei hang ee.\n(b). Ih heina ih heina, Sian lapsangna, vaimang munah, hei hang ee.\n5. (a). Gualnam vontawi, hamhbang huai nang, Gualnam Donghhuu, kipawm ee.\n(b). Gualnam Donghhuu, pawpzawh in e, Sil Jubilee, hita ee.\n6. (a). Hong kitawi vuau, seino gual aw, lambang paak ning, Jubilee,\n(b). Lambang paak ning, Sil- Jubilee, siamsil paak bang, tawi leng ee.\n7. (a). Khang masa te’n, mabang apat, mimkhau bang zuun, zom leng ee.\n(b). Mimkhau bang zuun, maciang pangkhawm, lailung khau-hual, khawm leng e.\n8. (a). Kitawi dih vuau, Gualnam vontawi, takkheh minlo, sial leng ee.\n(b). Minlo sialleng, seino gual aw, Pu Gualnam khan, zilleng ee.\n9. (a). Pu Gualnam khan, zilna dingin, gualtung vabang, tuang leng ee.\n(b). Gualtung vabang, tuanna in e, pianna pakbang, tawi hi ee. .\n10. (a). Diamdiam leng ee, Gualnam vontawi, tawikhat baanzaal, zilleng ee.\n(b). Tawikhat baanzal, zil ve niing e, khai khat pheiphung, zilleng ee.\n11. (a). Baanzal pheiphung, kop in zil khawm, diamdiam hanlung, ciam leng ee.\n(b). Diamdiam hanlung, ciamna in e, Donhghuu kumsawt, guabang hinna, ding hi e\n12. (a). Kumsawt guabang, hong hing dingaa, lungtup paallun, ding hi ee.\n(b). Lungtup paalbang, lunt na in ee, khan nunnopna, hita ee.\nLaigelh Pu Pau Za Mung in Zomi eLibrary/Laibusaal ading in Phalna ahong piak ahi hi.\ndate: Sat, Jan 7, 2017 at 10:56 PM\nBeh Taangthu Kipawlna Thuluui/Articles\nItem Reviewed: GUALNAM BEH KI PAWLNA, ZANGKONG. By ~ Pu Pau Za Mung Description: Rating: 5 Reviewed By: Cinpu Zomi


url: =Kawlgam Kumpi Thak ~ Pu Thangboi :: ZOMI DAILY\nposted on 16 January 2016 at 12:08 pm Lomkholna: Myanmar, News, Thangboi, Zomi\nKawl kumpi Thein Sein’ maan hun asawt lo in hong beiding hita a, kumpi thak hong kahding hita hi. Kumpi thak asem ding ahi NLD in kumpi thak sung aa kihel ding mite’ minteng February ni 1 ni ma in ka pulak khia ding uh hi ci uh hi.\nKitelna ah gualzawhna angah phet un NLD in “Kumpi kaphuat uh ciang un gambup ki uitui kikna (national reconciliation) bulphuh in ka phuan ding uh hi” ci’n hong tàangko ciang un kilawp mahmah aa Zomi pawl khat bang in Pu Chin Sian Thang vice president asuakzo ding zahdong in gen uh hi.\nJanuary 31 ni in Hluttaw (parliament) a term beita ding aa February ni 1 ni in Hluttaw thakte hong kipan tading uh hi. Hluttaw thak ah Gambup Kumpi ding kipsakna hong nei ding uh aa March kha beima in thuneihna zong ki ap ta ding uh hi.\nKawl kumpi in State/Region te a uk ding in chief minister (state vuanzipi) khat ta teel ding aa tua chief minister te’n amau gamke kumpi dingin akisam minister (vuanzi) te adeih peuh sam ding hi.\nChief minister asem ding peuhmah MP ahih ngeingei kul aa gamke vuanzi semdingte pawl MP hih teekteek kul selo hi.\nNLD in gambup ki uitui kikna bulphuh ding acih uh hang tuni dong mualmi party te khat beek tawh zong hih vai kam kupna nei nailo uh hi. NLD te’n a thusuah sa bang un hong gamtat takpi vua leh Gambup kumpi sung ah mualmi makaite, mipil amuan huaite, NLD te leh tulaitak aa kumpi sung aa kihel milui pawl khat kihel ding in ki lam en tek mahmah hi.\nChin state ah zong Zomi minsel ZCD party in MP 2 nei buang ih hih man in state kumpi sung ah hong kihel ding uh ih deih hi. Ong kihel ding un zong ih lam en hi. Zomite hong dopbawl mahmah Pasian in ih Zomi MP te Zogam a ukzo ding in hong siamsak hen.\nLai nong simsak lungdam mahmah ing.\nPrevious: Sen kumthak Bible Camp Canaan ah\nNext: ZAM Thupuak :: 17 January 2016\nna khem peuh , Um pah ngiat photphot dih ni,\nna khat peuhpeuh pen a hun a tun teh a sia a pha ki thei a, a hun a tun teh na hoih tam pi zong ki sem thei pan hi,\nHau ding a ci mikhat in , hau na mun a tun photphot kei a leh a lumna tung pan hau na in sui zui khol lo ding hi, hau na mun a tun ma peuhmah , a zawn phot mah ngai hi,\na kim a pam a ten hau ning na cih hi ven , tun na hau nai lo maw ki ci thei mawkmawk hi,\na hau thei nang in nang leh ken , a mun ih tun tak pi hiam cih et phat huai mahmah ka sa hi,\ntua mah bang in ZCD a hi zong in kua kua party a hi zong in a kamciam bang tek in a sep thei nang in , a mun a tun photphot ding uh hi sam hi,\nkei muh na ah, a kamciam na te uh , a tangtun thei na ding a , a mun a zuanzuan pan uh i a ,, lamkal ah, min na cim ek leh a dinkhawl phot uh hongki sam lai ding a hi man in,\na kam ciam na te , bangciang ci ma sa zaw lo in , na kam ciam te uh nongsep thei na ding un, a mun na tung thei ta uh hiam , ko mipi lam pan bang tawh hong pan pih ding ka hi uh hiam cih pen ki sam lai ding din mun in ka mu lai hi,\nhi bang kong genteh , ZCD party ka hi zenzen kei a, thupai dan taktak leh ki nek ngai na man taktak din mun pen hi dan hi zaw hi aci nuam ka hihi,


url: =Samuel Nihna 2 | Siantongluan\nSamuel Nihna 2\nHih hun khit ciangin David in Topa thu dong a, "Judah khuapi khat peuhpeuhah ka paito ding hiam?" a ci hi. Topa in ama kiangah, "Paito in," a ci hi. David in, "Koi penah paito ding ka hi hiam?" a ci hi. Amah in, "Hebron-ah," a ci hi.\nTua ahih ciangin tua lai-ah David paito a, ama zi nihte, Jezreel khua mi Ahinoam leh Karmel khua mi Nabal zi meigongnu Abigail zong a pai uh hi.\nDavid in amah tawh a om a mite, mi khempeuh a innkuanpih ciat tawh paipihto a, Hebron khua-ah amaute a teng uh hi.\nTua ciangin Judah mite hong pai-in amaute in tua lai munah Judah kumpi dingin David sathau a nilh uh hi. Amaute in David kiangah, "Saul a vuite pen Jabeshgilead mite hi,"ci-in a gen uh ciangin\nJabeshgilead mite kiangah David in kamtaite sawlin amaute kiangah, "Note in na topa uh Saul tungah thumanna lakin amah vui na hih manun Topa in note thupha hong pia ta hen!\nTu-in Topa in itna kip leh thumanna note tungah hong lak ta hen! Note hih bangin gamta na hih manun note tungah thuhoih kong bawl ding hi.\nTua ahih ciangin tu-in note kithakhauhsakin hang un; bang hang hiam cih leh na topa uh Saul si a, Judah mite in amau tungah kumpi-in kei sathau hong nilh khin uh hi," a ci hi.\nTu-in Ner tapa Abner, Saul galkapmangpa in Saul tapa Ishbosheth la-in Mahanaim-ah paipih hi.\nAmah in Gilead, Ashur, Jezreel, Efraim, Benjamin, leh Israel khempeuh tungah kumpi-in amah bawl hi.\nIsrael-te tungah uk dingin a kipatin Saul tapa Ishbosheth kum sawmli pha a, amah in kum nih sung uk hi. Ahih hangin Judah minamte in David nung zui uh hi.\nJudah minamte tungah kumpi-in Hebron-ah David kum sagih leh kha guk sung a om hi.\nNer tapa Abner leh Saul tapa Ishbosheth nasemte Mahanaim panin Gibeon-ah paikhia uh hi.\nZeruiah tapa Joab leh David nasemte paikhia-in Gibeon bualah amaute dawntuah uh hi. Amaute bual langkhatah, adang khatte a bual langkhatah tu uh hi.\nTua ciangin Abner in Joab kiangah, "Tangvalte ding sakin eite mai-ah kimawlsak ni," a ci hi. Joab in, "Amaute dingsak in," a ci hi.\nTua ciangin amaute dingin galkah uh a, Benjamin leh Saul tapa Ishbosheth-a dingin sawmlenih, leh David nasemte zong sawmlenih mah ahi hi.\nTua ciangin alang ciat uh lutang lenin, a namsau tawh alangpa dawt ciat uh hi. Tua ahih ciangin amaute tukkhawm uh hi. Tua ahih manin Gibeon-ah a om tua mun pen Helkathhazzurim kici hi.\nTua ni-in galkidona nasia mahmah a, Abner leh Israel mite David nasemte in zo uh hi.\nZeruiah tapa thumte, Joab, Abishai, leh Asahel, tua lai-ah om uh hi. Asahel pen Syria sakhi lee bangin a khe manlang hi.\nAsahel in Abner delh a, amah a delh laitakin Abner a zuihna-ah pial hetloin delh paisuak hi.\nTua ciangin Abner in a nung enin, "Asahel aw, nang na hi hiam?" a ci hi. Amah in dawngin, "Keimah ka hi hi," a ci hi.\nAbner in ama kiangah, "Na taklamah ahi a, na veilamah ahi zongin kihei in la, tangvalte khatpeuh manin a na sut in," a ci hi. Ahih hangin amah a zuihna panin Asahel piallo hi.\nTua ciangin Abner in Asahel kiangah, "Keimah zuihna panin pial in; bang hangin nang lei-ah hong vatgawp ding ka hi hiam? Nang hong vatgawp leng na sanggampa Joab mai-ah ka maitang bangci lak ding ka hi hiam?" a ci kik hi.\nAhih hangin amah lampial nuamlo hi. Tua ahih ciangin Abner in a teipi tong lamin a gil khawh a, a nungah a teipi lengsuak hi. Tua ciangin amah tukin tua phualah a si hi. Asahel tukin a sihna munah a pai mi khempeuh tangloin a ding uh hi.\nAhih hangin Joab leh Abishai in Abner delh ding kipan uh hi. Ni a tum laitakin Gibeon gamlak paina lampi-a om Giah mai-ah a kikhung Ammah mual a tung uh hi.\nTua ciangin Abner a pawlpih Benjamin-te kikaikhawm uh a, amaute pawlkhat suakin mual dawn khatah a pang uh hi.\nTua ciangin Abner in Joab samin, "Mi hih bangin kithat lai ding ahi hiam? A tawpna-ah a haksat zawkna ding theilo na hi hiam? A sanggamte uh a delhna panin na mite a kiheina dingin na thupiak ding bangtan sawtlai ding ahi hiam?" a ci hi.\nTua ciangin Joab in, "Pasian a nungta ahih mah bangin, hong paulo hi lecin, a sanggamte uh a delhna panin zingsang mateng mite khawllo taktak ding uh hi," a ci hi.\nTua ahih ciangin Joab in peengkul tum hi. Mi khempeuh khawl a, Israel-te delh nawnloin amaute in do nawnlo uh hi.\nTua ciangin Abner leh a mite Arabah kantanin tua zan tawntung pai uh hi. Amaute in Jordan kantan uh a, sun ma sungteng pai-in Mahanaim tung uh hi.\nAbner a delhna panin Joab ciahkik hi. Amah in mi khempeuh a kaihkhop khit ciangin Asahel simlohin David nasemte mi sawmkualekua kisam hi.\nAhih hangin David nasemte in Abner-a ahi Benjamin-te mihing za thum leh sawmguk that uh hi.\nTua ciangin amaute in Asahel la-in Bethlehem-ah a om ama pa hanah a vui uh hi. Tua ciangin Joab leh a mite zan tawntung pai uh a, Hebron-ah khua a vak hi.


url: =Sabbath 13 | Sep. 29, 2018 ~ MUC\nSabbath 13 | Sep. 29, 2018\nAdmin 10:10:00 PM Articles, MISSION NEWS\nTu quarter sungin South Korea, Japan, Mongolia, Sen gama thu-um mite nasepna tawh kisai i pulaak khin hi.\nJin Rong Gao le a zi in Taiwan gam Shihkang khua-ah midang 16 tawh nasem khawm uh hi. Hihte nupa in a nasep munah Sabbath ni-in nasep khawl thei lo ahih manun,a nasep uh nusia-in mun khatah a nupa-un kha khat Kyats 60000/- ngahna khatah nasem uh hi.\nNasep ding tam khol lo hi. Kha sum tam lo hi taleh Sabbath ni-in kikhawm thei ahih manun lungkim veve uh hi.Tawl khat khit ciangin a sanggamte un Sabbath ni tawlnga thei lo ahih manun lunghimawh uh hi. A sanggamte zong Sabbath tawlnga ding deihsakna tawh amau nupa nasepna-ah sem dingin a ngetsak ciangin nasep ding tam lo ahih manin midang kuamah lak beh zo lo ding hi, ci-in a pu un dawngkik hi. Ahi zngin Jin Rong in a sanggamte mi 7 aa ding a ngetsak teitei ciangin amau kiangah nasep ngahsak hi.\nKha sum tawm deuh ahih manin kha sum hoih zaw deuh zong kawikawi uh hi. Ahi zongin Sabbath ni tawlnga thei lo ding ahih manun sum tam ngahna sangin Pasian upna sungah lungkip ding khensat zaw uh hi.\nPasian in Jin Rong kitangsapna thei ahih manin bicycles kibawlna khatah nasep ngah uh a, tengh 25 bang ngah thei uh hi. Jin Rong zong a nasepna-ah a makai-in kikoih hi. Ahi zongin Sabbath ni-in nasep kisawl khak ding patau mahmah hi. Friday nitak khat, a nasepna pu in Saturday ni nasep kuan ding zasak hi. Jin Rong in Saturday ni-in kei nasem dingin hong kuan thei lo ding, ka kikhop ni hi, ci-in dawng kik hi. Tua bang ahihleh na nasep na khawl phot kul ding hi, ci-in a pu in dawng kik hi.\nTua zanteh Jin Rong ihmu thei lo hi. Amah bek hi lo, a zi le a sanggamteng in nasep khawl kul hi. Pasian tungah thungen hi. Sabbath ni ciangin kikhawm dingin biakinn va zuan uh hi. A nasepna pu uh heh mahmah hi. Saturday ni nasem ding a tam zaw-te biakinnah pai ahih manun a dang mi 7 a om laite zong nasep tawlnga sak vet hi. Saturday nitum a kipan zan, Sunday ni zong tua bang mahin nasem dingin sawl hi.\nNi 3 khit ciangin a nasepna pu hong pai-in sum tam ngahna nasep na sem nuam hiam? ci-in dawng hi. Jin Rong in lamdangsa hi. Bicycle bawlna tawh kisai-in a nasepte uh kideih lua mahmah ahih manin mundang khatah sai-thak khat bawl ding, tua munah makai dingin a nasepna pu in a pulaakteh Jin Rong zong lungdam mahmah hi. Ahi zongin Sabbath ni-in nasep kul hi, ci hi. Nasep ding bel hoih mahmah naven, ahi zongin Sabbath ni tawlnga thei lo ding hi mawk ahihteh, Jin Rong in Late 37: 5 “Topa tungah na vaiteng ap in . Tua hi leh na mavang ding hi,”cih a lungsim ah hong suak hi. Sabbath tawlngak ding teel zaw ahih manin a nasepna pu in a piak nasep nial phot hi.\nA nasepna pu in Jin Rong pakta ahih manin tua bang mi hoih ngah ding hamsa ci-in ngaihsun ahih manin Jin Rong in a nasep theih hun ding geelphatsak zaw hi. A naseppihte’n zong lamdangsa mahmah uh hi. Jin Rong in thumanah citak ahih manin ama tungtawnin mi 4 in tui kiphum uh hi.\nTu quarter Leitungbup Sabbath 13 sumpi in Taiwan gam sung nasepna-ah kipuak ding hi. MUC in Cikha biakinn lam nadingin kipuak ding hi. Sumpi i khiat ngei a zah 3 khia ciat ni.


url: =Lungdam kohna ~ Bob Tuangpi :: ZOMI DAILY\nposted on 11 November 2020 at 8:31 am Lomkholna: BobTuangpi, News, Politics, Zomi\nTutung gambup kiteelpi ah meetang khat ciat tawh tha hong pia mimal kim tung ah lungdam mahmah ing cih nuamna thu hong pulaakkhia ing. Hih hunsung hong huh, tha hong pia, hong dinpih, amunmun ah om mipi khempeuh tung ah lungdam mahmah ing cih hong zasak ing.\nIh lametna hong bat pah samloh hangin ih Tonzang gam sungah minam le gamvai khaicii hoih tampi tuhzo veve hihang! Pawl dangdangte bangin mihing tha le sumtha suangin meetang/vote ih zon zawh loh/leizawhloh hangin mipite’ itna le lungsim tawng ih zozaw veve hi.\nTutung in meetang/Vote tawh ih zawh pah nailoh hang’n ih Tonzang gam ah meekhia mimal 1983 bangin meetang/Vote (1983) siangthotak le lungkimhuaitak nong piak manun aangtang le lungdam mahmah ung cih hong pulaak phapha ung e!\nLungsim pumpi nong gimpih le tawlpihna khempeuh uh kei mimalin hong thukzolo ding himah taleeng ih minam le gam ading khaicii manpha khat nikhat ni tak teh hong pokhia veve ding hi. Na sup na baiina khempeuh uh nikhat ni teh ih biak anungta Topa Pasian in gam le minam thupha tawh hong phungvuh kik nading ka omna mun pan thu hong na ngetsak ing. Na min na puam uh kong pulaak teekteek loh hang lungsimtawng ah na ciamteh ing.\nTutung ih deih hong bat pah loh hangin mailam saupi ih tai nading tawmvei lamkal ah atawlngapak hiphot zaw hihang. Lungsim tha tawh ahizong, pumpi tha tawh ahizong, neih le lamh tawh ahizong nong gimpih nong suppih khempeuh uh nikhat ni tak teh amawkna hong suaklo ding hi.\nTutung pen ngim le kap athuah pah ih hangin ih minam le ih gam sung ah khanlawhna le kipuahphatna tampi hong tunlawh hi. Mailam ah gam le minam sung ah kilamhthakna le ahoihlam ah kikhelna hong om tetek nading panla toto lai ding hihang!\nIh kidempihte tawh mihing tha le sumtha zeekna ah ih kikhaih mahmah hangin thukhun palsatlo-in thukhun nuai ah hun tomno sung siangthotak le pilvangtak ih kimawl zo hi. Bawhlung suihna tawh gen teh hileeng team/pawl (1) le team/pawl (7) tawh kimawl ih hihi.\nTua ahih manin, abeisa ah ih kalsuanzia le sulnungte ih etkik tak teh kisuan nading le thanem nading omlo lungkimhuai mahmah hi. Gam le minam ading nungkik nading omlo, kalthak suanin mainawt suak toto lai ding hihang! Cidamin Kimukik Ni! Vekpi Tungah Lungdam, Kham Lam Tuang @ Bob Tuangpi\nPrevious: Mai kum 5 sung etkholhna ~ Pu Thangboi\nNext: Innkuan sungah Pate guallelh theihna\nPu Cin Sian Thang’ thugenna – Zomi Nam Ni Malaysia


url: =Zophia Piss - PornFun\nYou are watching zophia piss porn video uploaded to Zophia porn category.\nPissing In Ass 99% Likes\nRecent trends similar to Zophia Piss:\nWelcome to Zophia Piss porn tube videos page at PornFun5.com, as you see we have many videos that looks similat to Zophia Piss which you watch online or even download this porn to your phone or PC. So don`t be shy search for more porn tube videos you like and watch them free and PornFun5.com porn site, also you may share Zophia Piss page with your friends or may be bookmark it both will be nice for us.


url: =Sanginn ah Mobile Phone akipua te kimatsak in ki satzansak :: ZOMI DAILY\nposted on 24 June 2017 at 8:03 pm UTC+9:30 Lomkholna: China, News, Sawltak, World\nChina, Guizhou sung aom “Yongmao Middle School” kici sanginn khatah sangnaupang te’n Mobile Phone apuakleh matsak uha, satzansak pahpah uh cih SCMP pan kiza hi.\nSanginn sungah Phone zatding pen phalvetlo uh a, “Zero Tolerance Policy” ci’n sanghuangsung alutnakleh phalna kician omlo in Phone apua khempeuh matsakpah lianlian uhhi.\nTua sanginn panin Videoh akizaihkhat nungdiak in People’s Daily te’n khahkhia uh a, galkappuan asilh khatin sanginn ah Mobile Phone amatteng uh abanban in sekpi khattawh sekzan dikdek hi.\nSanginn ah Phone pua in sangsia te, thunei te theisaklo, puaktheih nadingin ngetna neilo cihte pen matsakpah lianlian uhhi. Tua Phone amatsak tepen tuisung ah diahsak in, tuakhit ciangin satzansak uhhi.\nSanginn tualpi sungah sangnaupang khempeuh ii muhtheihding in satzansak uh a, sangnaupang te’nzong endimdem uhhi.\nLoudspeaker panin khatin thu genkawmkawm in, hih sanginn ah sangnaupang tepen Mobile Phone apuakding kiphallo hi. Puakkhak zenzen lehzong sangsia te kepsakding, phalna lakmasakding ahihi.\nAzenzen in sanginn huangsung ah phalna omlo in Mobile Phone apua akimuhleh kimatsak pahpahding a, amau maitang mahah ki satzanding hi. Hihpen sangnaupang te hoihzawk nadingin akisem ahihi ci’n khatin genkhia hi.\nHihbang in Phone te satzanding pen sangnaupang te ii nulepa te inzong athukim uh hi a, akigensa ahihi. Sangnaupang te’n muhdan atuam hikhading a, ahi zongin nulepa te leh sangsia te ii kikupsa, ki thukimsa ahihi ci’n genbeh hi.\nSocial Media tungah pawlkhat in hihbangin sanginn ah phone akipuate aki satzansak pen diksalo in gensia uhhi. Mobile Phones tepen sanginn ii neihsa hilo a, hihbangin satzansakding thu neilo uhhi ci’n agengenzong pawlkhatmah omveve hi.\nHihbangdan Policy azangpen Yongmao Middle School bek hilo hi. Hebei khuasung aom Middle School khat inzong sanginn huangsung ah Mobile Phone zatding phalvetlo uhhi. Ahi zongin sanginn huangsung ah sangnaupang te’n thukin vaiphamawh aomciang in zattheihding in Payphones thuahsak uhhi.\nTulai khuahun Technology khantohna tawh kizui in Kawlgam ahzong Mobile Phone kineitekpian cileng, Zogam aom sanginn te ah Mobile Phone zatdan bangci bangin Policy akimah tammaw? Sawltak #zomidaily\nPrevious: Malaysia KLIA vanlengtual ah khualzinmi tamlua in ziakai mahmah\nNext: Pakistan gamsung ah Bomb tamveipi puakkham in mi 50 si


url: =Japan gamah Phone panin dailenbuk a awng zontheihna Service ki panding ~ ZD :: ZOMI DAILY\nposted on 8 March 2017 at 10:15 am Lomkholna: Japan, News, Sawltak, World\nJapan gampen hun ahawmthawh phadiak, nasep ahanciam phadiak in akigen gamminthang khat ahihi. Bangzah in hun pamaihsa uhhiam cihleh dailensuak khatin dailenbuk (Restroom) a awng aomhiam ci’n azonkawikawi pen hun pamaihsa uhhi.\nTuabang in ekbuk zonkawikawi akulloding, koimun ah ekbuk a awng, akizanglo bangzah om cih theihcian nading Service pen March khasung in kipan tading uh cin Japan Times pan kiza hi. Japan gamsungah Telecommunications Operrator khat ahi KDDI te’n tua Service pen mawhpuak lading uh a, koimun koiteng ah dailengbuk kizangthei cihpen Smartphone leh Computer panin ettheih ziauziau dingin bawlding uhhi.\nTuabang in ekbuk a awng theihciantheih nadingin ekbuksung ah Sensor koihding uh a, tuapan in Data Transmit khiasak in Real-time in bangzah kizang, bangzah awng cihpen kitheiding cihi.\nToilet koiah a awng om cihbang, ahih keileh asungah aomkhak apualampan ngak cihbang in mite’n hun mawkbeisaklua uh ahih manin, tuabangin hun amawk beinawnloh nadingin hih Service pen akibawl hi ci’n KDDI Spokesman Daisuke Maruo in genkhia hi.\nTuaban ah Toilet khatpen sauvei kizanglua, asungah mikhatpeuh sauvei omlua cihbang ahihleh Facility Administrator te kiangah Notice lutding a, asungah mi khatpeuh Accident in omhiam cih ki kantheiding cilai hi. Pawlkhat dailen laitak in lung amcip in atukkhawng omthei a, tuabangdan Accident aomkhakleh ahunlap in atheihsawm uh ahihi.\nRelated: Leitungbup Ekbuk Kipawlna “World Toilet Organization” ~ ZD\nHih Toilet Service pen amasapen in Office Buildings te ah kithuah masading a, tuakhit ciangin Sport Stadiums, Train Stations, Shopping Malls cihte ah abanban in kithuahding cihi. Mawtaw Parking Lots bangzah awnglai cih Service tawh kibangding a, mipi adingin hunbei phatuam mahmah khading hi. ZD Sawltak #zomidaily\nPrevious: Kipumkhatna (Oneness) ~ Pu Zokhai\nNext: Nupi khat aki buansawm laitak HIV kanei ci’n akhemleh buanthuak nawnlo ~ ZD


url: =Trump in US Defense Department Budget khansaksawm ~ TK Lian :: ZOMI DAILY\nposted on 27 February 2017 at 5:37 pm Lomkholna: News, Thangkhanlian, USA, World\nFeb. 27, 2017: US President Trump in new fiscal year thak ah defense lamsang ah sum tam zatna dingin ngimna nei hi. Tua dingin Environmental Protection Agency leh State Department a sum zat tang ding pawl khat eu khia-in tua sumte pen Defense Department budget dingin zat ding geelna nei hi ci-in Trump’ administration senior officialte tung panin thu kiza hi ci-in zan in New York Times newspaper in suaksak hi.\nTrump in Defense Department budget khan’sak ding geelna a neih hangin hih deparment ah sum tam a kizat beh tuam hangin Social Security progam panin pension khin sa ten phattuamna a ngahte uh (retirement benefits), Medicare leh Medicaid a sum kizangte kilawng kha lo dinga, ahih hangin social spending articles vanzatte tawm kizang tuam kha ding hi kici hi.\nTu kha bulin Trump in American khangthu adingin kidalna (defensive) leh a dona (offensive) lamsang thahat sakna dingin galvan lamsang nakpi in bawl khiatna ngimna “greatest military buildups in American history” kici a geelna na pulak khia khin zo hi.\nUnited States ipen NATO member lak panin galkapte sum zatna lamsang ah tam a zang khia pen hi a, nung kum in a Gross Domestic Product (GDP) uh defense adingin 3.6 percent na zang bei uh hi.\nUS historians ten Trump pen US President tangthu adingin President tom len pen hi ding hi ci-in gen khol uh hi. Source: Sputnik/ Thang Khan Lian\nPrevious: Asinuam numei khat luisung atuahleh thaulua ahih manin tuisung ah tumtheilo ~ ZD\nNext: Philippines ah IS migilo tetawh akizom te’n Germany gammi khat a ngawng tansak ~ ZD\nA ettehhuai Hissho Sushi Boss Philip Maung


url: =Erratum:Characterization of tetranucleotide microsatellite loci in a Lake Victorian, haplochromine cichlid fish: A pundamilia pundamilia x Pundamilia nyererei hybrid (Molecular Ecology Notes (2002) 2 (443-445)) - UEA Digital Repository\nErratum:Characterization of tetranucleotide microsatellite loci in a Lake Victorian, haplochromine cichlid fish: A pundamilia pundamilia x Pundamilia nyererei hybrid (Molecular Ecology Notes (2002) 2 (443-445))\n?? REN ??


url: =AUSSIE SUT POM SEAU TE COMBODIA KI PUAK TU ~ Thu Tatuam (Siyin News)\nAUSSIE SUT POM SEAU TE COMBODIA KI PUAK TU\nAustralia ngam ah Sutpom seau te Combodia ah puak tu in Ngam 2 thu kim na nei zo ci hi. Hong pai tu Ni Nga ni in Combodia khua pi Phnom Penh ah thu kim na let mat thu tu in Aussie immigration pan a lian bel pa Morrison pai sawm hi. Tu lai tak Sutpom seau te se Nauru Tui kul ah koi in tuak pan Sutpom tatak a hi le Combodia ngam ah ki puak tu ci hi. A hi hang Combodia ngam in mihing bang za la tu ci se ki tel lian ngawl lai hi.\nAustralia le Combodia ngam 2 tu bang in a thu kim thei na tu Australia sang pan bang za taw hu ci ki he lian ngawl lai a hi hang, Combodia ngam se Ngam zawng mama khat a hi man hu na tam ma pia tu in ki muang hi.


url: =Set Ricih Hitam Mina Kuro | Set Gunting Rambut & Kosmetologi - Japan Scissors USA\nUtama / Gunting Rambut Mina / Set Gunting Mina Kuro & Gunting Menipis\nSAIZ .5.5 "Inci\nBeg Kulit, Kain Penyelenggaraan, dan Kunci Ketegangan.\nSet gunting Mina Kuro mempunyai pegangan ergonomik yang selesa yang membolehkan anda memotong rambut tanpa ketegangan dan tekanan tambahan - menjadikan gunting ini sesuai untuk profesional dan pemula.\n. Gunting Keratan Rambut Mina Kuro menggunakan bilah tepi rata yang tajam untuk pemotongan yang mudah. Pengatur ketegangan memungkinkan pergerakan pemotongan yang mudah dan senyap.\n. Gunting Menipis Rambut Mina Kuro mempunyai 30 gigi halus dan penipisan 20% hingga 30%. Gigi berbentuk v diasah untuk membolehkan pergerakan tekstur lancar.\nSet gunting ini merangkumi Mina Cutting Scissors, Mina Thinning Gunting, Leather Pouch, Maintenance Cloth, dan Tension Key.


url: =Tuni Pasian Kammal (November 7, 2018) :: ZOMI DAILY\nTuni Pasian Kammal (November 7, 2018)\nposted on 7 November 2018 at 10:19 pm UTC+8 Lomkholna: Biakna, Kammal, News\n“Na nuntakna dingin tai un; nunghei kei un la, kuam sungah zong khawl kei un; note hong kangtum kha ding ahih manin…(Piancil 19:17, TDB).\n1) Ka midik in upna tawh a nungta ding hi, a nungkik leh, ka lungsim in tua mi’ hangin lungdamna a nei kei hi (Heb 10:38).\n2) Lot-te innkuan Pasian in a thupiak pen a zi in mang zolo-in, nung hei ahih manin (kangtum in) cikhuam suak hi (Pian 19:26).\n3) Lot-te innkuan Topa in a sawl ciang a taipah saisai zong hilo in, a sawl hamtang hangin (Pian 19:15), lungkaa-in omlai veve a (Pian 19:16), Topa in a khut uh tawh manin khuapua lamah a kaihkhiat liiang ahi hi (Pian 19:15-16).\n4) Sawl hamtang, lungkaakaa laii, bantang kaih, khua pua tun liiang na pi’n a nunghei gaigai manin, kang’tum beklo-in cikhuam a suak liiang ahi hi (Pian 19:26).\n5) Upna tawh a nungta hi kimlai, i nungkin’ i nung hei pen Pasian lungdamlo ci ziau-in, Pasian a lungdam loh ciangin, leitung bup ah tuicin tungsak, Sodom le Gomorrah ah kat leh meikuang guah bangin zusak, Lot zi cikhuam suaksak hi (Pian 19:24).\n6) Ahi zongin, “Eite i hih leh, kisiatna tung dingin a nungkin’ mite’ lak ah i om kei hi. Gupkhiatna a ngah upna a nei mite lakah i om hi” (Heb 10:39).\n7) Note khempeuh in thadahna nei lo-in, upna le thuakna hangin thuciamna a luah ding mite bangin na gamtat zawhna dingun a tawp dongin upkhialhna nei lo-in, lametna tawh na dimna dingun na hahkatna dingun ka deih uh hi (Heb 6:12).\n8)Banghang hiam na cih uh leh, eite in i kipat cil upna bangin a tawp dongin i kip leh, Christ tawh a ngah khawmte i hi ding hi (Heb 13:14).\nPrevious: Tulai Lamka thuthang toh kisai athu chiangjo


url: =Items where Subject is "Computer Science > Web-Based Group Decision Support System (WGDSS) > Web-Based Computer Science > Web-Based" - Universitas Bakrie Repository\nItems where Subject is "Computer Science > Web-Based Group Decision Support System (WGDSS) > Web-Based\nComputer Science > Web-Based"\nSubject Headings (56)\nWeb-Based Group Decision Support System (WGDSS) (56)\nJump to: A | B | D | F | G | H | K | M | N | P | R | S | T | U\nArment, Syifa Awalia (2022) Rancang Bangun Sistem Informasi Produktivitas Pekerja Berbasis Web Dengan Menggunakan Metodologi Web Development Life Cycle (WDLC) (Studi Kasus : Divisi Chargeback PT. Bank Rakyat Indonesia). Tugas Akhir (S1) - thesis, UNIVERSITAS BAKRIE.\nDian Sanico, Yudha Aditria (2020) ANALISIS USABILITY PADA WEBSITE CEK PRODUK BPOM DENGAN MENGGUNAKAN METODE HEURISTIC EVALUATION. Tugas Akhir (S1) - thesis, Universitas Bakrie.\nFauzan, Ishadi (2017) Perancangan dan Pengembangan Sistem Loker Berbasis Web menggunakan Web Development Life Cycle (WDLC) (Studi Kasus : Universitas Bakrie). Tugas Akhir (S1) - thesis, UNIVERSITAS BAKRIE.\nPedrish, Yabedi (2017) Rancang Bangun Sistem Pakar Untuk Mendiagnosis Awal Penyakit Diabetes. Tugas Akhir (S1) - thesis, UNIVERSITAS BAKRIE.\nSalim, Zaher Yusuf (2020) RANCANG BANGUN E-MARKETING MENGGUNAKAN METODE WDLC (WEB DEVELOPMENT LIFE CYCLE) (STUDI KASUS PADA PT. BAUSTOFFHANDEL INDONESIA). Tugas Akhir (S1) - thesis, Universitas Bakrie.\nSaputra, Utomo Hendra (2017) MAJORIO: A Web Based Application for Determining Course at Bakrie University using Fuzzy Analytical Network Process (FANP) and Technique for Order Preference by Similarity to Ideal Solution (TOPSIS). Tugas Akhir (S1) - thesis, UNIVERSITAS BAKRIE.\nSetiawan, Firhan (2022) Analisis dan Perancangan Sistem Informasi Penjualan Produk Menggunakan Metode Web Development Life Cycle Pada Toko Kue Mad Batter. Tugas Akhir (S1) - thesis, UNIVERSITAS BAKRIE.\nTarmizi, Achmad (2020) RANCANG BANGUN E-CATALOG BERBASIS WEBSITE CV PARAKANCA SEJAHTERA. Tugas Akhir (S1) - thesis, UNIVERSITAS BAKRIE.\nThis list was generated on Thu Jun 30 08:20:14 2022 WIB.


url: =New Delhi Television sues Nielsen - Television Asia Plus\nHome > Pay-TV > New Delhi Television sues Nielsen\nNew Delhi Television sues Nielsen\nIndian news network NDTV has filed a 194-page lawsuit against audience measurement agency Nielsen, claiming US$1.3billion in damages.\nAccording to various reports, NDTV claims that Nielsen has violated the Foreign Corrupt Practices Act by manipulating viewership data in favor of channels that are willing to offer bribes to its officials.\nTags\t#Indian news network NDTV\t#NDTV\t#ndtv nielsen lawsuit\t#ndtv sues niselsen\t#New Delhi Television\t#new delhi television nielsen lawsuit\t#new delhi television sues nielsen\t#new delhi tv\t#new delhi tv sues nielsen\nMTV WORLD STAGE ‘Live in Malaysia’


url: =Paak kiphah lampi hilo ~ Evan. Suangh Dal :: ZOMI DAILY\nPaak kiphah lampi hilo ~ Evan. Suangh Dal\nposted on 13 March 2022 at 2:30 pm Lomkholna: Biakna, News, SuanghDal\n1. Na galte it in. Amau tungah na hoih sem in. Sum hong leitawi leh pia in. Bangmah hong thuhkik ding lamen ken. Tua hileh na thamanh lian dinga, a lianpen Pasian tate na hi ding hi. Banghang hiam cihleh Pasian pen a lungdam theilo mite le siatna a bawl mite tungah zong thukhual Pa ahi hi.\n2. A tumdang mahmah Jesuh Khrih Pasian ahihna na up keileh kuakua na hi zongin Christian taktak hi lo cihna hiteh.\n3. Hell in a lau, Vantunggam in a deih, Leitung in a lamet et min pen Jesuh Khrih bek ahi hi.\n4. Christian taktak na hihleh Vantung lam zuan-a hih leitung na khualzitna lampi a nuam lampi hi hithiat ngei lo hi, cih phawk in. Midangte mah bangin natna satna, supna baina, dahna thumna, lungkham sin-gimna i tuah leh lamdang sak ding hi lo hi. Pasian in ka mite aw hih leitungah na pianthak zawh uh-a kipan natna satna cihte, zawnna ngauna cihte khat zong na tuak ngei nawn kei ding uh hi, cih bangin hong kamciam lo hi. Ama hong itna lian mahmah ahih manin hih leitung thupha kikamciam ciang ding bek ading neu lua hi.\n✓ Tuhun teh Lungdamnathu pen cihtheihna, lawhcinna (prosperity gospel) ciang bek a suah mite in, tuhun pen nidang Christian te banga thuakthuak hun hi nawn lo, a thupha san hun hi ta, gentheih hamsat tuahtuah hun hi nawn lo, lam hamsa tottot hun hi nawn lo, nop sak ngiat hun, hauh ngiat hun, cihtheih ngiat hun hi ta. Lam nuam tot hun hi ta, ci-in kihilh uh hi. Zuau thei gospel pai Penglam galkap te in hih dan nam hong bulphuh mahmah den ding uh hi. ကားတိုင်လမ်းဟာ ပန်းခင်းလမ်းမဟုတ်ပါ။\nA kibang lel teng tawh a kibang lo Biakna\nMite in “Biakna tampi a om hangh a min bek a kilamdang hi a, a thuhilh uh a kibang vive mah hi lel hi” ci uh hi. Hih ngaihsutna pen maan lo hi. Leitungah biakna pi nih om hi. Christian Biakna ahi lo biakna peuhmah a min bek a kilamdang hi mah-a, a thu hilh uh a kibang vive ahi hi. Tua in, naa hoih sem in. Siatna bawl kei in. Na siat gamtat pen na hoih gamtat in a lek zawh leh hotkhiatna na ngah ding hi, cih bangdan pian vive tek ahi uh hi. Ahi zongin Christian Biakna pen tua ii a langkhat ah om lian hi. Christian Biakna ah hotkhiatna pen hehpihna hang bek tawh hi-in thalawhna tawh hi ngei lo hi. Kuamah in a sepna thamanh tawh diksakna ngah ngei lo hi. A sepna thamanh tawh mawhsakna ngah bek hi. Mi khat midik-a a kiciapteh theihna thu pen Jesuh Khrih ii hong thalawhsak nasepsa upna hang bek tawh ahi hi.\n✓ Christianity is not just a religion. It is faith in the person of Jesus Christ. Christian Biakna pen biakna vai hi loin Jesuh mimal tungah ki-nga upna thu ahi hi.\nLeitungah biakna khempeuh a kibang lel hi loin a kibang lel teng tawh a kibang lo khat om a, tua tawh biakna Nam pi nih a om ahi hi. Tua ahih manin – leitungah a kibang lel teng tawh a kibang lo Biakna khat om-a tua pen Christian Upna ahi hi. Evan. Suangh Dal\nPrevious: Alamdang Pasian’ zia pawlkhat ~ Pu Thangboi\nNext: Ki-et phatkikna pan kipuahphatna ah ~ Kap Za Khai


url: =Ngeina leh Upna (9) ~ Rev. Fr. Damian Dal :: ZOMI DAILY\nposted on 24 August 2015 at 4:45 pm Lomkholna: Article, Biakna, DamianDal\nNgeina leh Upna (9)\nMinam khat ii ngeina khempeuh in Christian upna ahi gupkhiatna thutawh kilawmta thei den lo in, kithupua khin gailo hi. Ngeina leh upna tawh kisai in, eitheih, eimuh, eisinkhak thu pawlkhat anuai ah ihlungngai dinghi.\n(1) Zongeina La te sakna: Zongeina la ahi, lapi, tonla, galaih la leh Zola tuamtuam te sakna in bangkhialh na ommawk hiam? Khialhna om ahih leh, abangkhial a, abanghang khial hiding hiam? Ala aw kaih khial i ci dinghiam? A lamal leh athu khial i ci dinghiam? Hun khatlai in, ei khamtung ah Zongeina lapi te, Zola awi te sakna pen, dawingeina leh dawivai in nakingaihsun hi cileng i khial kei dinghi. Singtawngtat a lasakna in, mawhna lian bangkeek in, dan kipia in, thukihilh hun te na om ngei hi. Tua banga Zola sakna hangin bangmawhna ommawk hiam? Aman taktak thu in, Zolapi sakna, Zola aw kaih leh singtawngtahna hangin, bangmah mawhna a om hilo hi. Ahi zongin, lamal leh lakhiatna pawlkhat te hangin, mawhna omthei hizaw hi cih theihding thupi hi.\n(2) Zopuan Zodial: Nidang hunsangin tuhun ciangin ngeinapuan le ngeina dial ataangzai zaw in kizanghi i ci thei hi. Design tuamtuam tawh ngeina puan ngeina dial te bawlin, zemin, silhnop teennop ding leh a etlawm thei penpen dingin, kipuah toto a, munkhem peuh ah ngeina puan le ngeina dial te i mu hi. Ngeina puan le ngeina dial silhna teenna hangin bangmawhna om ahi hiam? Ompeuhmah lo hi. Ahi zongin ngaihsut huai leh aphawkhuai mahmah thukhat om hi. Ngeina puan le ngeina dial silhna hangin, Christian ki-itna, Christian ki pumkhatna akitamkhap ding adah huai leh, kidopding thu ahihi. Banghanghiam cihleh Christian ki-itna asiasak, akitamsak thu in, mawhna lian ahih man ahihi. Gentehna khat i gen dinghi.\nEi Zomi Catholic thuzui te biakpiakna pawipi te a om ciangin, minamdial le minam puan tawh akizem siampi puan le siampi te ngawngawh (chasubles and stoles) akizatna i muzel dinghi. Tua bang puante zatna hangin, biakpiakna sungah akihel siampi te a kipan, thuzui mimal te lungsim sungah, lungkimlohna, lungnoplohna, kitelkhialhna, ki-etkhialhna te apian dingleh zatlohding ahihi. Ngeina puan ahihman in, hoihlo hi, hoihhi hilo zaw in, Pasian sungah pumkhat nading thu sangin, kilemloh na, kitelkhialhna apiangsak thu om ahihman ahihi. Hihthu tawh kisai in, thuthuk tak leh lungsim tangzai takin ngaihsun in, Pasian thu leh ngeina kikal ah mite akilangneihsak ihsuak khakloh ding nakpi takin thupi hi. Laisiangtho sungah Topa Jesu in,\nTua ahih manin Pasian tungah biakna a pia dingin biakna tau mai-ah na om laitakin na sanggamte khat peuhpeuh na tungah a lungkimlohna thu naphawk leh, Pasian na biakna ding nate, biakna tau mai-ah nusia photin, pai-in na sanggampa tawh va kilem phot inla, tua khit ciangin hong paikikin Pasian biakna pia in (Mt 5:23-24).\nHihthu te in banghong phawksakhiam i cihciangin, ngeina leh mawhna bangci kizop thei a, ngeina leh Christian upna inzong bangci kizophiam cih thunih hong theisak hi. Minamkhat in ama minam ngeina apahtawi nopmanin, Christian thu ummi te sungah kilemlohna, kitapkhapna, kisatkhapna, kitel khialhna apiansak leh, tua thu hangin ngeina le mawhna lian kizom hi. Christian mite icih in “Pasian gam leh ama dikna” (Mt 6:33) amasak tawntungding te i hi a, Christian upna thu sungah, minam khat ii ngeina masak in, tua minam ii ngeina puan, ngeina laam, ngeina dial te amasak dingin Jesu Topa pen hon pa le gumpa a sang i hihet kei hi. Munkhempeuh, vaikhempeuh, hunkhempeuh, nakhempeuh te ah Jesu Topa amasak ding te ihi a, Jesu Topa minsuangin nakhempeuh asem abawlding te (Col 3:17) ihi zaw hi. Topa in mimal thupha lampi ah hong mapi den ta hen, Amen.\nPrevious: Kiluleek ~ Hang Khan Lian\nNext: Cimphawng kipuah kawm (3)\nKim Jong Nam ii luanghawm GHKL zato pan kiguksawm ~ ZD\n2008 Upadi pen Article 109B tungtawn in NLD in laihnuam leh laihtheih hi\nFacebook Page ah “Reply Option to Comments” ki ngahta\nMalaysia gamsung aom “illegal immigrant” te naseptheih nading E-card kipiading ~ ZD